Uzbekistan - Uzbek girls are picking cotton in Tashkent region, undated\n21 октябрь куни Хоразм вилоятининг Урганч туманидаги Ғалаба қишлоғида пахта терими пайтида ўлиб қолган 16 яшар Эркабой Йўлдошевнинг онаси Дилфуза Жуманиёзова ва отаси Шуҳрат Йўлдошев 24 октябрь куни бу масалани ўрганиш истагини билдирган халқаро кузатувчилар билан учрашишни истамади.\nБу йил биринчи марта пахта мавсуми даврида Ўзбекистонга бориб¸ болалар ва мажбурий меҳнат вазиятини ўрганишга изн олган БМТ қошидаги Халқаро меҳнат ташкилоти кузатувчилари билан учрашишни истамаган Шуҳрат Йўлдошев ва унинг рафиқаси Дилфуза пахтага мажбуран чиқарилган фарзандининг “табиий ўлим оқибатида” ўлгани ва бу юзадан "коллеж раҳбарияти ва туман ҳокимиятига ҳеч қандай эътирози йўқлиги"ни изҳор қилган.\nМажбуран пахтага чиқарилган ва 21 октябрь куни ётоқдалиги пайтида вафот этган 16 ёшли Эркабой Йўлдошнинг отаси билан Озодлик 25 октябр куни қисқа суҳбат қилди.\nСуҳбат чоғида марҳумнинг отаси “ҳеч кимга эътирози йўқлиги ва ҳеч нарсадан норози эмаслиги"ни билдирди. Тинглаганда ëдлаб олинган каби таасурот уйғотувчи баёнотни айтган Шуҳрат Йўлдошев ўзи ва оиласини "тинч қўйишларини" ҳам талаб қилди.\nОзодликнинг Урганчдаги манбасига кўра, пахтага соппа-соғ олиб кетилиб¸ 22 октябрь куни жасади қайтарилган Эркабойнинг оиласига маҳаллий ҳуқуқ-тартибот органлари ва маҳалла оқсоқоллари тарафидан халқаро кузатувчилар билан учрашмаслик тавсия қилинган.\nАввалига марҳумнинг 35 яшар онаси Дилфуза Жуманиёзова пахтага соппа-соғ юборилган боласининг ўлими сабаблари аниқлаш учун жаҳд қилган эди.\n- Нима учун боламни бундай қилишди? Мен жанжал қиламан. Мен энди қиламан жанжални,- деган эди 22 октябрь куни Озодликка гапирган Дилфуза Жуманиёзова.\n23 октябрь куни БМТ қошидаги Халқаро меҳнат ташкилоти кузатувчилари билан ҳамкорлик қилаëтган ҳуқуқ фаоли қўнғироғига жавоб берган Дилфуза Жуманиёзова улар билан учрашувга рози бўлган.\nЎша куни Озодлик билан суҳбатлашган Эркабойнинг аммаси ҳам бу маълумотни тасдиқлаган эди:\n- Телефон қилишди, лекин. Биз уларга уйга келинг¸ гаплашайлик¸ дедик¸ аммо ҳозирча ҳеч ким келмади¸- деди Эркабойнинг аммаси.\nАммо 24 октябрь куни пахтада ўлган Эркабойнинг ота - онаси Халқаро меҳнат ташкилоти кузатувчилари билан учрашишдан узил-кесил бош тортди.\nБу оиланинг 16 яшар фарзанди Эркабой Йўлдошев Хоразм вилояти Урганч туманининг Ғалаба қишлоқ фуқаролар йиғини ҳудудида пахта тераётган пайтда ўлиб қолган эди.\nЎқитувчилари Урганч Саноат касб-ҳунар коллежи 1-курсида ўқиган бола ўлимига юрак хуружи сабаб бўлганини Озодликка айтишди.\nУрганч туман ҳокимининг Иқтисодий масалалар бўйича ўринбосари ва республика бўйлаб ташкил этилган пахта штабининг ушбу тумандаги мутасаддиси Равшан Сапаев ҳам пахта теримига мажбурий сафарбар қилинган Эркабой Йўлдошев ўлими юзасидан изоҳ беришдан бош тортди.\nОзодликнинг Урганчдаги манбаларига кўра, айнан Равшан Сапаев боласи пахтада ўлган урганчлик ота-онанинг халқаро кузатувчилар билан учрашишига қарши бўлган.\nБу йил биринчи марта пахта мавсуми даврида Ўзбекистонга бориб¸ болалар ва мажбурий меҳнат вазиятини ўрганишга изн олган БМТ қошидаги Халқаро меҳнат ташкилоти кузатувчилари 5 ноябрга қадар мамлакатда бўлади.\nБу кузатувчилар учрашаëтган талаба ва ўқувчилар эса¸ Озодлик манбаларига кўра¸ учрашувдан аввал кузатувчиларга нима дейиш борасида обдон “репетиция” қилдирилмоқда.\nЗотан сентябрь ойидан бери бу ташкилот кузатувчилари Ўзбекистон вилоятлари бўйлаб мониторинг ўтказмоқда ва болалар ҳамда мажбурий меҳнат вазиятини тадқиқ қилмоқда.\nТашкилотнинг Женевадаги бош қароргоҳи расмийлари¸ айни кунларда кузатувчилар гуруҳининг Ўзбекистонда ўз фаолиятини давом эттираëтганини айта туриб¸ ҳозирча мониторинг натижалари юзасидан матбуотга хабар берилмаслигини билдирди.\nАйни пайтда ХМТ расмийси¸ кузатувчиларнинг ўзлари учрашаëтган ўқувчи ва талабаларнинг махсус тайëргарликдан ўтказилаëтгани ва ëлғон маълумот беришга мажбурланаëтганидан хабардорлигини Озодликка билдирган эди.\nАйтилишича¸ октябрь ойи охирларида халқаро кузатувчилар гуруҳининг Женевага қайтиб¸ ноябрь ўрталарига қадар Ўзбекистондаги болалар ва мажбурий меҳнат вазиятига оид ўз хулосаларини эълон қилиши кутилмоқда.\nРасмий Тошкент халқаро кузатувчиларни Ўзбекистонда 18 ëшгача бўлган ўқувчиларнинг пахтага чиқмаëтганига ишонтиришга уринаëтган бўлса-да¸ пахтага мажбуран олиб чиқилаëтган ўқувчи-талабалар орасида кўпайиб бораëтган ўлим ҳолатлари асл вазиятни намойиш қилмоқда.\nЎзбекистондаги болалар ва мажбурий меҳнатга оид вазиятни кузатиб келаëтган мустақил гуруҳлар¸ жамоатчиликни мажбурий меҳнат¸ айниқса¸ 18 ëшга тўлмаганларни пахтага олиб чиқиш ҳолатлари юзасидан фактларни ошкор қилишга чақирмоқдалар. Бу ҳақда Озодлик веб саҳифасида эълон қилинаëтган маълумот ва фактларнинг халқаро кузатувчилар томонидан синчиклаб ўрганилаëтгани айтилмоқда.\nБолалар ва мажбурий меҳнатга оид барча маълумотлар¸ хусусан¸ сурат ва видеотасвирларни Озодликка йўлланг. Бунинг учун OzodSkype, OzodlikOnline Скайп манзиллари¸ шунингдек Озодликнинг WhatsAppдаги +420 724 971 539 рақамига хабар йўлланг!


“Толибон”* вакиллари Москвага келди - 28.01.2021, Sputnik Ўзбекистон\nРоссияда тақиқланган "Толибон"* ҳаракати вакиллари музокара учун Москвага келди. Улар билан ТИВда учрашув ўтказилди. 28.01.2021, Sputnik Ўзбекистон\nТОШКЕНТ, 28 янв — Sputnik. Россияда тақиқланган "Толибон" ҳаракати вакиллари музокаралар учун Москвага келди, деб хабар қилди Россия ТИВ матбуот хизмати.Учрашувда Россия томони қонли фуқаролар урушининг тугашига ва Афғонистонда самарали умуммиллий давлат раҳбариятини шакллантиришга олиб келадиган мазмунли ва конструктив музокаралар бошланиши хусусида тўхталди.Толибон делегацияси Афғонистонда тинчлик ўрнатишда Москванинг ёрдамини қўллаб-қувватлаши таъкидлаб, афғон халқига тинч, мустақил ва иқтисодий жиҳатдан ўзини ўзи таъминлайдиган давлат қуришда ёрдам беришда Россиянинг роли ва салоҳиятини юқори баҳоладилар.* Россияда тақиқланган ташкилот\nафғонистон, толибон, тинчлик, музокаралар\n20:19 28.01.2021 (янгиланди: 23:44 28.01.2021)\n© Sputnik / Владимир Астапкович / Фотобанкка ўтишТабличка на столе представителей движения "Талибан"\nРоссияда тақиқланган "Толибон"* ҳаракати вакиллари музокара учун Москвага келди. Улар билан ТИВда учрашув ўтказилди.\nТОШКЕНТ, 28 янв — Sputnik. Россияда тақиқланган "Толибон" ҳаракати вакиллари музокаралар учун Москвага келди, деб хабар қилди Россия ТИВ матбуот хизмати.\nБугун Россия президентининг Афғонистон бўйича махсус вакили, Россия ТИВ Осиё бўйича Иккинчи департаменти директори Замир Қобулов улар билан учрашув ўтказди.\nУчрашувда Россия томони қонли фуқаролар урушининг тугашига ва Афғонистонда самарали умуммиллий давлат раҳбариятини шакллантиришга олиб келадиган мазмунли ва конструктив музокаралар бошланиши хусусида тўхталди.\nТолибон делегацияси Афғонистонда тинчлик ўрнатишда Москванинг ёрдамини қўллаб-қувватлаши таъкидлаб, афғон халқига тинч, мустақил ва иқтисодий жиҳатдан ўзини ўзи таъминлайдиган давлат қуришда ёрдам беришда Россиянинг роли ва салоҳиятини юқори баҳоладилар.\n* Россияда тақиқланган ташкилот


ИнтерФУТБОЛ :: Тибо Куртуа: «Айни ҳолатда «Барса»дан кучлироқмиз»\nТибо Куртуа: «Айни ҳолатда «Барса»дан кучлироқмиз»\n«Реал» вакиллари ҳам кўпчилик қатори машғулотлар жараёнига қайтишди. Бундан фойдаланган RTVE мухбирлари жамоанинг бельгиялик дарвозабони Тибо Куртуани суҳбатга тортиб, унинг карантин даврида нималар билан шуғулланганига қизиқишди. Моҳир кипер эса машғулотлар майдонига қайтган кунги ҳиссиётлари билан ўртоқлашди.\n- Ҳар қандай ҳолатда ҳам, чемпионатни охирига етказиб қўйиш шарт: ғолиб жамоанинг барча учрашувлар натижаларига кўра, аниқланиши мақсадга мувофиқ. Акс ҳолда, адолат бузилган ҳисобланади. Тўғри, фақат «Ливерпуль» билан боғлиқ ҳолатни тушуниш мумкин. Чунки Англия чемпионатида пешқадам ва асосий таъқибчи очколари ўртасида мислсиз даражада йирик фарқ юзага келган. Йўқ, агар Ла Лиганинг қолган учрашувлари ўтказилмаса, унда чемпионлик мақомини «Реал»га бериш кераклиги хусусида ҳеч қачон гапирмаганман. Гарчи охирги марта «Бетис»га имкониятни бой бериб, турнир жадвалида 2-ўринга сурилган бўлсакда, жамоамиз айни пайт жуда яхши спорт формасида. Шуни назарда тутиб, бемалол айтишим мумкин - ҳозир 2 очкога орқада қолаётганимизга қарамай, «Барса»дан кучлироқмиз! Агар қолган 11та тур учрашувлари ўтказилса, уларда муваффақиятли тўп суришимиз ва олтин медални қўлга киритишимизга ишониш учун етарли далилларга эгаман.\nАсенсио ва Азарга муносабат\n- Карантин пайти Эден Азар билан доимий алоқада бўлиб турдим. Унинг яхши спорт формасида эканлигига аминман. Аввалги ёзда ортиқча вазн орттиргани яққол сезилиб турганди, ҳозир эса ҳаммаси жойида. Ўйлайманки, Эден майдонга тушиш онларини сабрсизлик билан кутмоқда. Якка тартибдаги машғулотларнинг унга қўл келгани аниқ - бу ҳол Эденга жароҳатдан бемалол қутулиш имкониятини тақдим этди. Билишимча, Марконинг ҳолати ҳам чакки эмас. Ундаги иштиёқ янада кучлироқ, ахир ўтган ёздан буён жароҳат туфайли майдонга тушгани йўқ ва футболни роса соғингани тайин.\n- Биз «Реал Мадрид»миз ва доимо барча мусобақаларда фақат ғолибликка интиламиз. Ўзимизни яхши ҳис этяпмиз, жамоа жанговар ҳолатда, барча йигитлар сафга қайтишди. Булар - жамоага тўлиқ ишонишимга асос. Шубҳа йўқ, ишонч сўнгги учрашувнинг сўнгги сониясигача йўқолмайди. Ҳа, ҳозир ностандарт вазиятдамиз, бўш трибуналар остида ўйнашга, санитария-гигиена қоидаларига риоя қилишга мажбурмиз. Лекин нима бўлишидан қатъий назар, охиригача курашамиз, албатта.\n- Албатта, футболда концентрация - эътибор жуда муҳим аҳамиятга эга. Тўғри, ҳафталаб меҳмонхонада яшаш осон эмас. Лекин бунга еврокубоклардаги иштирок даврида кўникиб улгурганмиз. Чемпионатни якунлаш йўлида шундай қарорга келиндими, барча қийинчиликларни енгиб ўтишга тайёрмиз.\n«Альфредо ди Стефано»даги ўйинлар\n- Вальдебебас - клубимиз базаси. Бу ерда ўзимизни анча енгил тутамиз. Албатта, «Бернабеу»ни соғиниб қолгандик. Лекин ҳозирги шароитда шуниси маъқулроқ. Қолаверса, афсона номи билан юритиладиган стадион ҳам чакки эмас.\n- Аввало, мураккаб ойларни бошдан кечирган испанияликларга ҳамдардлик билдирмоқчиман. Одатий турмуш тарзига қайта бошлаганимиз, машғулотларга киришганимиз ёқимли, албатта. Аммо янги қоидалар бироз ажабланарли. Энг муҳими, яна машғулотлар майдонидамиз - бу барчамизни тўлқинлантирмоқда.\n- Ҳа, Ла Лиганинг янги қоидаларига амал қилишимиз лозим: футболчилар ўз хоналарида кийинадилар, шунингдек, ҳамма қўлқоп ва ниқоб билан 2 метрли оралиқ масофани сақлаган ҳолда юради. Барча жиҳозлар дезинфекция қилинади. Нима дердим, аста-секин барчасига кўникамиз.\nЖамоадошлар билан кўришиш\n- Маълум вақт бир-биримиздан олисда юрдик, лекин ўзаро рақобат аввалгидек (кулади). Ягона мақсад - Ла Лигада зафар қучиш йўлида тер тўка бошлаган ҳамжиҳат жамоа руҳини ҳис этиш.\n- Дарвозабонлар мураббийи қўлқоплар ва тўпларни дезинфекция қилиши лозим. Биз қўлқопларимиз ва бутсаларимизни стул устида қолдирамиз, уларни дорилаб қўйишади. Ҳозирча бу ғалати туюлмоқда, лекин ўйлайманки, вақт ўтиши билан ҳаммаси ижобий томонга ўзгаради.\n- Шахсан менда қандайдир қўрқув йўқ. Аммо қоидаларга қатъий риоя қиламиз, барибир. Чунки вирусни юқтириб олишни истамаймиз, нормал турмуш тарзига қанча тез қайтсак, шунча яхши. Ахир футбол биз учун бошқа касб эгалари юмушидан фарқланмайдиган иш тури ҳисобланади.\n- Футболчилар мухлислар билан лиқ тўлган трибуналар қаршисида, ўзига хос муҳит, ҳайқириқ ва қўшиқлар жўрлигида кўтаринки кайфиятда тўп суришни истайдилар, албатта. Бироқ ҳозирча бунинг иложи йўқлигини яхши тушуниб турибмиз. Шундай экан, кун сайин янги мезонларга кўникиб, мослашиб боришимиз лозим. Энг асосийси - вирус таҳдидидан қутулиш.\nВидеоўйинлар - эрмак\n- Виртуал ўйинларни ёқтиришим рост. Дейлик, охирги икки йил давомида асосан «Формула-1» иловасини ўйнадим - таниқли пойгачилар билан куч синашиш ўта қизиқарли. Шу аснода уйда қамалиб қолган яқинларимни зериктирмасликка ҳаракат қилдим. Уйимнинг катта эканлиги, боғи ҳам борлиги - айни муддао.\n- Уйдаги шароит тамоман ўзгача, лекин мавжуд имкониятлардан унумли фойдаланишга интилдим. Карантин арафасида уйда фойдаланиш учун айрим жиҳозларни машғулотлар залидан сўраб олгандим. Бундан ташқари, тўп билан яхши муомала қиладиган ва кучли зарба йўллайдиган дўстим бор. Асосан у билан бирга шуғулланиб, дарвозабонлик кўникмаларини меъёрда ушлаб турдим.\nИжтимоий кўмак масаласи\n- Ҳозирги оғир дамларда муҳтожларга ёрдам бериш лозим. Биз хайрли ишларни жамоа бўлиб амалга оширяпмиз. Ўз ўрнида, Серхио Рамос ва ЮНИСЕФга ташаббус учун раҳмат. Шунингдек, Иско ва онлайн-турнирлар ташкилотчиларига ҳам. Улар туфайли маълум маблағ тўпладик ва ҳозир ҳам ишни давом эттиряпмиз.\n- Ўзимни яхши ҳис этяпман, бинойидек спорт формасидаман. Жамоадошларим ҳам майдонга қайтиш онларини сабрсизлик билан кутишмоқда. Дастлабки учрашувга 100 фоиз тайёргарлик билан тушамиз. Мана, Асенсио ва Азар сафга қайтишди, бош совринни қўлга киритиш йўлидаги курашда таркибимизнинг тўлиқ ва жанговар ҳолда бўлиши муҳим.\nТуғилган кун тилаклари\n- Инсон ҳаётидаги энг муҳим бойлик - саломатлик. Шунингдек, аввалги даражадан қолишмайдиган савияда ўйнаш ва нуфузли совринларга эга чиқишни истайман. Туғилган кун учун тилакларим шулар...


Kutubxona - Ivan Bunin. Xilvat xiyobonlar (hikoya) / Kiril\nSiz shu sahifadasiz: Ivan Bunin. Xilvat xiyobonlar (hikoya) / Kiril\nАсар номи Хилват хиёбонлар (ҳикоя)\nТаржимон Тоҳир Қаҳҳор\nХилват хиёбонлар (ҳикоя)\nКузнинг совуқ, ёғин-сочинли палласида ёмғирдан шилтаси чиқиб, эгри-бугри, қорамтир ғилдирак изларидан топталиб ётган Туланинг кенг йўлларидан бирида тебраниб бораётган тўрт ғилдиракли соябон арава узун ёғоч уй қаршисига келиб тўхтади: уйнинг бир тарафида подшолик тасарруфидаги почта бекати, нариги томонида эса йўловчилар ҳордиқ чиқариб тунаб қолиши ёки самовар қайнаттириб, тамадди қилиб олиши мумкин бўлган хусусий мусофирхона жойлашган. Лойга ботган араванинг соябони тепага ярим кўтарилган, извошга қўшилган учта жайдари отнинг думи балчиқ сачрамаслиги учун тугиб қўйилган эди.\nИзвошчининг жойида — ўриндиқда белини маҳкам сириб олган, қорамағиз гази тунд ва жиддий чорпаҳил мужик ўтирибди; камдан-кам кишиларда учрайдиган қоп-қора, қуюқ соқоли уни қадимги қароқчиларга ўхшатиб турарди; соябон остида катта шалкали, николайча қундуз ёқали кулранг шинел кийган басавлат ҳарбий қария ўтирар, унинг қошлари ҳали тим-қора бўлса ҳам, мўйловига тутешган чакка соқоли оппоқ оқариб кетган эди; ияги за бағбақаси тозалаб қирилган, умуман, у ташқи кўринишдан Александр ИИ га шундай ўхшаб кетардики, бу ўхшашлик Александр ИИ даврида яшаган ҳарбий кишиларнинг деярли барчасида учрар-ди; унинг қарашлари ҳам қатъий, саволомуз, шу билан бирга, бирмунча ҳорғин эди.\nОтлар тўхтаган заҳоти у тик, текис қўнжли ҳарбий-ча этикдаги оёқларини аравадан пастга осилтирди-да, буғу терисидан тикилган қўлқопли қўллари билан шинелининг этакларини тутган кўйи ёғоч уй ёнидаги майдончага сакраб тушди.\n— Чапга юринг, зоти олийлари,— дея извошчи ўриндиқдан турмай дағал товуш билан қичқирди; ҳарбий киши остонадан ҳатларкан, баланд гавдасини сал энгаштирганча, аввал даҳлизга, кейин меқмонхонага кирди.\nМеҳмонхоиа озода, саранжом аа иссиққина эди. Чап томондяги деворга зар ҳалли авлиё суврати осилган, унинг остида топ-тоза, дағалроқ матодан тикилган дастурхон ёзиғлиқ стол, стол теграсида ялтиратиб ювиб қўйилган тахта харраклар. Хонанинг ўнг бурчаги-да яқинда бўр билан оқланган лешхона печкаси; ён гомонда ола-була от ёпқичи ёпилган кат — суянчиқсиз диванга ўхшаш бир нарса печканинг биқинига тақаштириб жойлаштирилган; печка тарафдан кўк шўрванинг, ҳил-ҳил пишиб ётган қўй гўшти, карам ва дафна баргининг қоришиқ, лаззатбахш ҳиди таралади.\nМеҳмон шинелини ечиб тахта ўриндиққа қўйди, мундири, пўрим ҳарбий этиклари яққол кўзга ташланиб, гавдаси янада басавлат тус олди, кейин қўлқоп аа бош кийимини ечди-да, озғин, рангпар қўллари билан сочини кетма-кет ҳорғин таради — оппоқ, қуюқ сочлари иккала чаккаси узра фатила-фатила бўлиб тушди, билинар-билинмас чечак асорати қолган чўзинчоқ, чиройли юзида, қора кўзларида фавқулодда бир жон-ланиш пайдо бўлди. Меҳмонхонада ҳеч ким кўринмасди, у даҳлиз эшигини очаркан, овозини баралла қўйиб қичқирди;\n— Ҳой, одам борми бу ерда?\nШу заҳотиёқ меҳмонхонага қора сочли, қора қошли, ёши ўтинқираб қолганига қарамай, ҳали-ҳамон диловар, кекса лўли хотинларга ўхшаган бир аёл кириб келди. Унинг еноқ чаккалари, дудоғининг устки қисми нафис туклар — ирнлар билан безанган эди. Қомати тўла бўлса ҳам, қушдек енгил ва нозик одимлар, бўлиқ кўкраклари қизил кофтасини туртиб турар, қора жун юбкаси остидаги қорни эса, худди ғознинг қорнидай, учбурчак бир тарзда кўринар эди.\n— Хуш келибсиз, зоти олийлари,— деди у.— Тамадди қилмоқчимилар ёки самовар қўйишни буюрадиларми?\nМусофир киши аёлнинг дум-думалоқ елкасига, тўзғиброқ қолган қизғиш татарча бошмоқли хушбичим оёқларига бирров кўз югуртирди ва эътиборсизлик билан қисқа-қисқа қилиб деди:\n— Чой ичмоқчиман. Бу ернинг бекасимисан, хизматкормисан?\n— Бекаман, зоти олийлари.\n— Демак, меҳмонхонани ёлғиз ўзинг бошқарасан?\n— Худди шундай, зоти олийлари, ўзим.\n— Бу қанақаси бўлди, а? Ҳамма ишни қўлингга олволибсан, ё тулмисан дейман?\n— Эр қилмадим, зоти олийлари, аммо — сабаби тирикчилик, қолаверса, ўзим ҳам хўжалик ишлари билан шуғулланишни яхши кўраман.\n— Ҳа-ҳа, шундай дегин. Кўп яхши. Уйни покиза тутаркансан, бу ишииг менга маъқул.\nАёл синовчан нигоҳини ҳарбий кишидан бир нафас бўлсин узмас, андак қисилган, хаёлчан кўзлари унга қадалган эди.\n— Покизаликни ҳам жокимдан ортиқ кўраман,— дея жавоб берди у.— Ахир, аслзодалар хонадонида ўсдим, тарбият топдим, шундай бўлгач, рўзғор тутишим ҳам шунга яраша бўлади-да, Николай Алексоевич.\nМусофир илкис қаддини ростлади, кўзлари катта-катта очилиб, юзлари қизариб кетди.\n— Надежда! Сенмисан?— деди у шоша-пиша.\n— Менман, Николай Алексеевич,— дея жавоб берди аёл.\n— Ё раббий, ё раббий, буни қара-я!—деди мусофир тахта ўриндиққа ўтираркан, кўзларини ҳамон аёлдан узмай.— Ким ҳам шундай бўлишини ўйлабди дейсан? Кўришмаганимизга неча йил бўлди экан-а? Ўттиз беш йилми?\n— Ўттиз йил, Николай Алексеевич. Мен қирқ саккизга кирдим, сиз ҳам олтмишга бориб қолгандирсиз?\n— Шунга яқинроқ... Ё тавба, жуда қизиқ бўлди, а?\n— Нимаси қизиқ, тақсир?\n— Ҳаммаси, ҳаммаси-да... Наҳотки тушунмаётган бўлсанг!\nМусофирнинг ҳорғинлиги ва паришонлигидан асар ҳам қолмаган, энди у ерга тикилганча меҳмонхона бўй-лаб кескин одимлар эди. Бир пайт у шартта тўхтади, юзлари лов-лов ёниб, сўз бошлади:\n— Ўшандан кейин сен тўғрингда ҳеч нарса эшитмадим. Қандай қилиб бу ерларга келиб қолдинг? Нега аслзодалар хонадонидан кетдинг?\n— Сиз кетганингиздан кейин улар менга ҳам жавоб бериб юборишди.\n— Кейин қаерларда яшадинг?\n— Сиз сўраманг, мен айтмай қўяқолай, тақсир.\n— Эрга ҳам чиқмадим, дедингми боя?\n— Ҳа, тақсир.\n— Нима учун? Шунчалик ҳусни латофатинг бўлату-риб-а?\n— Журъат қилолмадим, тақсир.\n— Нега журъат қилолмадим, дейсан? Нима деганинг бу?\n— Нимасини ҳам айтай энди? Балки ёдингиздадир, ахир сизни қанчалар яхши кўрардим...\nМусофир бу сўзлардан беҳад мутаассир бўлди, азбаройи қизариб кетганидан кўзларига ёш қалқди, сўнгра қовоқ уйиб, яна хона бўйлаб нари-бери одим-лай бошлади.\n— Ҳамма нарса ўткинчидир, азизим,— дея ғудранди у.— Муҳаббат, ёшлик — ҳамма-ҳаммаси фонийдир. Нима бўлган бўлса, ўтди-кетди. Ҳаммаси даҳмазаю бемазагарчиликдан иборат. Вақти хелиб, бари унутилади. Иовнинг муқаддас китобида бу хусусда нима дейилган, биласанми? «Оқиб кетган сувлар янглиғ хотирлагайсан».\n— Нима бўлсаям, пешонада бори бўларкан, Николай Алексеевич. Ёшлик-ку, ҳеч кимсага вафо қилмайди, аммо муҳаббат — бошқа нарса.\nНиколай Алексеевич бошини хиёл кўтариб, юришдан тўхтади-да, ҳасратли кулимсираб қўйди:\n— Сен мени бир умр севолмасдинг-ку, ахир!\n— Йўқ, севишим мумкин эди; ўшандан буён қанча йиллар ўтди, аммо мен ёлғиз муҳаббатим билан яшадим. Сизнинг аввалгидай эмаслигингизни, орамизда неки ўтган бўлса, барини унутмоғингиз мумкинлигини, бу билан ҳеч нарса йўқотмаслигингизни ҳам билардим... Лекин, ҳозир... Энди гина-кудурат қилиб ўтиришдан ҳеч қандай наф йўқ, албатта; аммо, тўғрисини айтганда, ўшанда сиз мени жуда шафқатсизларча ташлаб кетган эдингиз — мана шунинг учун ҳам ўзимни ўзим бир неча бор ўлдирмоқчи бўлганман, сизни деб чеккан азобларимни айтиб адо қилиб бўлмайди. Николай Алексеевич, ёдингиздами, қандай даврлар эдики, ўшанда сизни Николенка деб чақирардим, сиз эса мени, эслайсизми, нима деб атардингиз? Айтгандай, мендан лутфингизни дариғ тутмай, қандайдир «Хилват хиёбонлар» тўғрисидаги шеърларни ўқисам ҳам индамас эдингиз,— дея нохуш жилмайганча қўшиб қўйди аёл.\n— Эҳ-ҳе, сен ҳақиқатан ҳам ажойиб эдинг!— деди меҳмон армон билан бош чайқаркан.— Қандай жозибадор, қандай диловар эдинг-а! Кўзларинг ёниб турарди, жуда хушқомат эдинг. Эсингдами, сени кўрганда ҳамма ортингдан ниҳоясиз ҳайрат билан термилиб қоларди?\n— Эсимда, тақсир. Аммо сиз ҳам ўшанда ғоят ажойиб эдингиз-да. Ана шунинг учун ҳам мен бор ҳусни латофатимни, бутун ёшлик жозибамни сизга фидо қилган эдим. Ахир, буларни унутиб бўларканми!\n— Ҳа-ҳа! Ҳаммаси ўтаркан. Ҳаммаси унутиларкан.\n— Тўғри, ҳамма нарса ўтади-ю, аммо ҳамма нарса ҳам унутилавермас экан-да.\n— Бас, бас, мени холи қўй,— деди меҳмон тўсатдак ва қайрилиб дераза ёнига борди.— Илтимос, чиқиб кет бу ердан,— дея ёлворди у, сўнг дастрўмолини олиб, оҳиста кўзларига босди-да, бидирлаганча:— Ишқилиб: мени худо кечирсин,— деди.— Сен-ку кечирган кўринасан-а...\nАёл эшик олдига етганда таққа тўхтади:\n— Йўқ, Николай Алексеевич, мен сизни кечирмаганман. Модомики, гап ҳиссиётларимиз ҳақида бораркан, тўғрисини айтмай иложим йўқ гуноҳингиздан ўтишни ҳарчанд истасам-да, ҳаргиз кечиролмадим. Ўша пайтларда сиз мен учун ёруғ дунёдаги энг азиз киши эдингиз, кейин ҳам шундай бўлиб қолдингиз. Шу важдан ҳам сизни кечиролмадим. Келинг, яхшиси, шуларни эслаб ўтирмайлик, гўрга кирган қайтиб чиқармиди ҳеч жаҳонда!\n— Ҳа-ҳа, тўғри, ўтган ишга саловат; буюр, отни қў-шишсин,— деди мусофир дераза олдидан нари жилар-кан, бирмунча жиддий, совуққон оҳангда\n— Аммо, мен сенга айтсам, ҳаётда сира омадим юришмади, бахтиёр бўлолмадим, тағин бошқача ўйлаб юрма илтимос. Балки менинг гапларим сендаги худкашлик, иззатталаблик ҳиссиётига зиддир; балки улар сени таҳқир этар, бироқ мен очиғини айтаман: хотинимни кўр-кўрона, телбалардек севар эдим. У эса, аввал хиёнат қилди, сўнг мен сени ташлаб кетгандагидан кўра ҳам баттар таҳ-қирлаб, ташлаб кетди. Ўғлимга қаттиқ меҳр қўйган эдим — вояга етгунича унга не-не умидлару не-не орзуларимни боғлаган эдим-а! У эса одам эмас, исрофгар, сурбет, имонсиз, виждонсиз, ярамас бир ҳайвон бўлиб чиқди... Сирасини айтганда, буларнинг ҳаммаси турмушдаги ўша даҳмазаю бемазагарчиликнинг бир кўриниши холос. Хўп, майли, омон бўл, азизам, Ўйлаб қарасам, сендан айрилиб, мен ҳам ҳаётдаги энг бебаҳо гавҳаримдан жудо бўлган эканман\nАёл унга яқин келди, эгилиб қўлини ўпди; Николай Алексеевич ҳам унинг қўлларидан ўпди.\n— Буюр, отларни қўшаверишсин...— деди у. ...Соябон арава хусусий мусофирхонадан олислаб бораркан, Николай Алексеевич хомуш ўйлар эди: «Ҳа, жудаям чиройли эди, гўзал эди, соҳира эди!» У хайрлашаётиб айтган сўнгги сўзларини эсга олди ва Надежданинг фақат қўлларидан ўпганини эслаб уялди, аммо шу заҳотиёқ уятчанлигидан хижолат чекди. «У менга умрининг энг гўзал даврини, олтин дақиқаларини бахш этгани рост эмасми, ахир?!»\nСўник қуёш эндигина уфққа бош қўйган эди. Из-вошчи ҳам алланарсаларни ўйлаган кўйи отларни йўрттириб борар, арава катта йўлдаги сон-саноқсиз, қоп-қора ғилдирак излари бўйлаб шалоплаганча тебрана-тебрана елар эди. Ниҳоят, извошчи қўпол, тўпори товуш-да сўз қотди:\n— Анави хотин, зоти олийлари, жўнашимиз биланоқ дераза олдига келиб орқамиздан термилиб қолди. Аввалдан танишлигингиз бўлса керак-да, зоти олийла-ри?\n— Ҳа, Клим, таниш эдик.\n— Ақли расо хотин у. Жуда бойиб-битиб кетаётганмиш — ҳамманинг оғзида шў гап. Қарзга пул ҳам бериб туради.\n— Шуям мартаба бўпти-ю!\n— Мартаба бўлмай-чи! Тўкин-сочин яшаш кимгаям ёқмайди! Аммо, ростини айтганда, ўзи жуда яхши хотин-да. Бировга зиғирча ёмонлик қилганини ҳали ҳеч ким эшитмаган. Жарақ-жарақ пулни қарзга беради-ю, баъзи бойвуччалардай тирриқлик қилмайди. Лекин, ўз ишига пишиқ — қаттиқ хотин! Ландавурлик қилиб қарзни вақтида тўламасанг, ўзингдан ўпкала, аяб ўтирмайди.\n— Ҳа-ҳа, ўзингдан ўпкала... Тезроқ ҳайда, мунча имилламасанг, поезддан кечикиб қолмайлик тағин...\nУфққа чўкиб бораётган қуёшнинг каҳрабо ёғдулари кимсасиз далаларда танҳогина жилваланар, отлар ўтлоқ йўлдан, худди сузиб кетаётгандек, бир маромда чопиб борар эди. Николай Алексеевич отларнинг ялт-юлт кўзга чалинаётган тақаларига термилиб ўтираркан, қора қошларини чимирганча ўйлар эди:\n«Ҳа, ўзингдан ўпкала. Ажойиб дамлар эди-да ўшанда! Наинки ажойиб, чинакам афсунгар дамлар эди! «Атрофда наъматак гул очмиш алвон, хилват хиёбонлар шивирлар танҳо...» Ё раб, ё раб, кейин нима бўлган эди ўзи? Агар Надеждани ташлаб кетмаганимда нима бўларди? Қандай бемаънилик, қандай бемазагар-чилиг-а! Ахир, мана шу Надежда хароб бир мусофирхона соҳибаси бўлмай, менинг хотиним бўлиши, Петербургдаги хонадонимга бека, болаларимга она бўлиши ҳам мумкин эди-ку?!»\nУ кўзларини беҳол юмиб, бошини оҳиста чайқаб қўйди.\n"http://www.kutubxona.com/wiki/index.php?title=Ivan_Bunin._Xilvat_xiyobonlar_(hikoya)_/_Kiril&oldid=3445" dan olindi


Жиззахда корхоналар ва ташкилотлар ҳолати қандай? » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахда корхоналар ва ташкилотлар ҳолати қандай?\nТугатилган корхоналарга нисбатан янги ташкил этилган корхоналар сони 4,8 тагаошган.\n2018 йилнинг январь-июнь ойида Жиззах вилоятида 1 567 та корхоналар ваташкилотлар янги ташкил этилди, бу эса ўтган йилнинг шу даврига нисбатан 238 тагакўпдир.\nШунингдек фаолияти тугатилган корхона ва ташкилотларнинг сони ўтган йилнинг шудаврига нисбатан 49,0 % га камайган ҳамда уларнинг сони 325 тани ташкилэтганлигини кузатиш мумкин.\nБунинг натижасида жорий йилнинг бошига нисбатан фаолият кўрсатаётган корхона ваташкилотлар сони 1407 та (11,7 %) га ўсган ҳамда уларнинг умумий сони 13420 таниташкил этган.\nФаолият кўрсатаётган корхоналар ва ташкилотларнинг асосий улуши Жиззах шаҳрида(4,2 %), Шароф Рашидов (2,2 %), Зомин ва Ғаллаорол (1,1 %) туманларида кузатилмоқда.\nКорхоналар ва ташкилотларнинг умумий сонида фаолият кўсатаётганларнинг улуши95,2 %ни, шу билан бирга жами корхона ва ташкилотларнинг умумий сонига нисбатанфаолият кўрсатмаётганларнинг улуши 4,8 %ни ташкил этганлигини кўрсатмоқда ва букўрсаткич эса йил бошига нисбатан таққосланганда 150 тага камайган.\nИқтисодий фаолият турлари бўйича жами фаолият кўрсатаётган корхона ва ташкилотларнинг умумий сонига нисбатан 18,9 % савдода, 15,3 % саноатда, 15,0 %қишлоқ, ўрмон ва балиқ хўжалигида, 9,4% қурулишда, 6,8 % яшаш ва овқатланиш бўйича хизматларда, 3,6 % ташиш ва сақлаш, 1,5 % соғлиқни сақлаш ва ижтимоий хизматлар кўрсатиш, 1,2 % ахборот ва алоқа ҳамда 28,3 % бошқа фаолият турлариҳиссасига тўғри келади.\nАгар иқтисодий фаолият турлари кесимида кўрсак энг кўпи қишлоқ, ўрмон ва балиқxўжалигида (379 та), саноатда (267 та), савдода (229 та) ва қурилишда (148 та) соҳаларида ташкил этилган. Энг ками эса аxборот ва алоқада (11 та), соғлиқни сақлаш ва ижтимоий xизматларда (14 та) ҳамда ташиш ва сақлашда (34 та) ташкил этилганлиги кузатилмоқда.\nXорижий капитал иштирокидаги корxоналарнинг асосий қисми Жиззаx шаҳар 49 та (49,5 %), Зомин 11 та (11,1 %) ва Шароф Рашидов туманларида 9 та (9,1 %) ҳиссаларига тўғри келади. Зафаробод туманида xорижий капитал иштирокидаги корxона ташкилқилинмаган. Энг кам xорижий капитал иштирокида ташкил этилган корxоналар Мирзачўл ва Янгиобод 1 та (1,0 %), Арнасой, Баxмал ва Зарбдор 2 та (2,0 %) туманлариҳиссаларига тўғри келади. Бу эса мазкур ҳудудларда xорижий ҳамкорлар билан ишлашни, инвестициялар жалб этиш борасида амалга оширилиши лозим бўлган ишларни янада ривожлантиришни талаб этади.\n2018 йил 1 июл ҳолатига Жиззаx вилоятида фаолият кўрсатаётган кичик корxона ва микрофирмаларнинг сони 10462 тани ташкил қилган. Бу кўрсаткич 2017 йил 1 июлҳолатигақараганда 10,9 % га ошган. Фаолият кўрсатаётган кичик корxона ва микрофирмаларнинг асосийқисми яни 3503 таси (33,5 %) Жиззаx шаҳрига, 1920 таси (18,4 %) Шароф Рашидов, 802 таси (7,7 %) Ғаллаоролҳамда 789 таси (7,5 %) Зомин туманлари ҳиссаларига тўғри келади.\nФаолият кўрсатаётган оилавий корxоналарнинг Иқтисодий фаолият турлари кесимидақаралганда оилавий корxоналарнинг 39,9 % ёки 162 таси саноат, 27,8 % ёки 113 таси яшаш ва овқатланиш xизматлари, 16,3 % ёки 66 таси қишлоқ, ўрмон ва балиқxўжалиги, 8,9 % ёки 36 таси савдо, 1,0 % ёки 4 таси қурилиш, 0,7 % ёки 3 таси аxборот ва алоқа ҳамда 5,4 % ёки 22 таси бошқа фаолият турлари ҳиссасига тўғри келмоқда.


КИМКИ НАВРЎЗ КУНИ БАЙРАМ ҚИЛИБ ҚУВОНСА, КЕЙИНГИ НАВРЎЗГАЧА ХУРРАМ БЎЛАДИ...\nУмар Хайёмни рубоийлари орқали бутун дунё танийди. Аммо у буюк астроном, математик, тарихчи-этнограф сифатида ҳам жаҳон маданияти тарихида муҳим ўрин эгаллайди. Мутафаккирнинг "Наврўзнома" асари узоқ тарихимиздан, Наврўз байрамининг келиб чиқиши, аждодларимизнинг шунга боғлиқ урф-одатларидан ҳикоя қилади.\n"Наврўзнома" салжуқий ҳукмдор Маликшоҳ ва унинг вазири, "Сиёсатнома" деган асари билан маълуму машҳур Низомулмулк вафотидан кейин яратилади. Бунинг ўзига хос сабаблари бор. Жумладан, Маликшоҳ ва Низомулмулк Умар Хайём ва бир қанча олимларни расадхона қуриш ва у ерда астрономия фанини ривожлантиришга таклиф этадилар. Шоҳ ва вазир расадхона қурилиши учун жуда катта маблағ ажратадилар, олимларнинг таъминотини яхшилайдилар. Аммо расадхона икки давлат арбобининг ўлимидан сўнг битмай қолади. Тадқиқотчилар фикрича, Умар Хайём Маликшоҳ ворисларини шу расадхонани битириш ишига даъват қилиш мақсадида "Наврўзнома"ни ёзган ҳамда бурунги ўтган подшоларнинг олимларга қилган ҳомийликларини атайлаб ишора тарзида айтган.\nМуҳими, Умар Хайём расадхона қурилиши баҳонасида қуёш тақвимини ишлаб чиқади. Бу тақвим ҳозирда қўлланиб келинаётган Григорий календаридан ҳам мукаммалроқ, деб баҳоланади.\nХайём "Наврўзнома"да қуёш тақвимининг тарихини баён қилади. Шу тақвим бўйича Эрон подшоҳларининг Наврўз кунини қандай белгилаганликлари ва байрамни қай тарзда ўтказганликларини тарихий далиллар билан баён қилади.\nАсарда Наврўз байрами билан боғлиқ жуда кўп одатлар, предметлар, афсоналар учрайди. Ҳозирги кунда нишонланаётган Наврўз байрами билан Умар Хайём тасвир қилаётган даврдаги Наврўз орасида катта фарқ борлигини кўрамиз. Жумладан, бугунги кунда қиличбозлик, тирандозлик, чавандозлик каби одатлар деярли йўқ, бироқ бу борадаги турфа лавҳалар ҳеч кимни беэътибор қолдирмайди.\n"Наврўзнома"да баён этилишича, Кайхусрав замонасидан то Ажамнинг охирги подшоси Яздижард асригача Ажам подшоҳларининг одати бундай эди: Наврўз куни подшоҳ оиласидан бўлмаган биринчи одам - мубадлар мубади (зардуштийлар динидаги бош коҳин) подшоҳ олдига май тўла олтин жом, узук, дирҳам, ва подшоҳ динори, бир қучоқ арпа ниҳоли, қилич, ўқ-ёй, давот ва қалам билан келиб форс тилида офаринлар айтиб, табриклар ва унга шукроналар билдирарди. Мубадлар мубади подшоҳни васф этиб бўлгандан сўнг олий мартабали амалдорлар келиб, хизматга тайёр эканликларини изҳор этишар эди.\nБинобарин, китобда Наврўз куни подшоҳ ҳузурига келтирилган нарсаларнинг хосияти ва ҳикмати ҳақида сўз борадики, қизиқарли ривоят ва далиллар, кўп ўринларда эса тиббий билимларга ҳам дуч келамиз.\nОфтоб Ҳамалдан чиққан пайтида ва Зуҳал ҳам, Муштарий ҳам бошқа юлдузлар билан Изид таоло ҳукми бўйича турганларида жаҳоннинг ҳолати ўзгарди ва дунё ҳамда тақдирга мос равишда янги нарсалар пайдо бўлди. Ажам подшоҳлари шу пайтда Офтобни улуғлаш учун, шунингдек, ҳар ким бу кунни топа олмаслигини ҳисобга олиб, уни белгилаб қўйдилар, байрам жорий этдилар ва ҳамма бу санага риоя қилсин деган мақсадда барчага маълум қилдилар.\nДейдиларки, Каюмарс йил ҳисобининг бошланиши сифатида бу кунни жорий этганда, уч юз олтмиш беш кун ичида офтобнинг бир айланиб чиқиши рўй берадиган қуёш йилини ҳар бири ўттиз кундан иборат ўн икки ойга бўлди ва уларни буюк ва муборак Изид дунёга юборган ўн икки фаришта номи билан атади. Сўнгра, у уч юз олтмиш беш куну кеча-кундузнинг чорагидан иборат улуғ даврни "улуғ йил" деб атади ва уни тўрт бўлакка бўлди. Катта йилнинг тўрт бўлаги ўтганда катта Наврўз бўлади ва дунёнинг ҳолати янгиланади. Подшоҳларнинг бир одати бор: йил бошида улар яхшиликка фатво бериш ва саналарни белгилаш ҳамда маишат учун маълум маросимлар ўтказишлари зарур. Кимки Наврўз куни байрам қилиб қувонса, кейинги Наврўзгача хуррам бўлади ва фароғатда яшайди.\nЖамшид (афсоналарга кўра, Наврўзни байрам сифатида жорий этган ҳукмдор - таҳририят) ўз подшоҳлигининг бошланишида жуда одил ва марҳаматли эди, фуқаро уни севар ва ундан мамнун эди, Изид таоло эса унга саховат ва онг берди, у одамларни олтин, қимматбаҳо тошлар, дебо, атир ва чорва билан маъмур этди. Подшоҳлигига тўрт юз йилдан кўпроқ вақт ўтгач, дев билан ошно бўлди, дев эса унинг дилида дунёга ҳирс уйғотди, ишқилиб ҳеч ким дунёга меҳр қўймасин! - мағрурланиб кетди ва адолатсизлик ҳамда шуҳратга берилиб, бойлик тўплай бошлади, одамлар азоб чека бошладилар ва кеча-кундуз Изиддан унинг ҳукмронлигига чек қўйишни илтижо қилдилар. Худонинг марҳамати ундан йироқлашди ва унинг ҳамма ишлари хатоликка кетди.\nАжам подшоҳларининг бошқа одатлари ҳам бор эди: агар кимда-ким бир нарса таклиф қилса, қўшиқ айтса ёки уларга маъқул бўладиган пурмаъно сўзлар айтса, улар "Офарин!" - дейишарди ва "Офарин" де-йишлари билан ўша одамга хазинадан минг дирҳам берилар эди. Улар яхши суханнинг қадрини билишарди.\nҲар қандай жароҳат олтин ёрдамида тезроқ даволанади, аммо битиб кетмайди, шунинг учун олиймақом мансабдорларнинг хотинлари, қизлари ва ўғилларининг қулоқ солинчакларини олтин игна билан тешганлар, ҳақиқатан у битиб кетмайди. Олтин кўзадан ичимлик ичиш истисқодан сақлайди ва юракни қувонтиради, шунинг учун табиблар хурсанд қиладиган нарсалар қаторида олтин, кумуш, дур, уд, мушк, ипакни эслатадилар. Юракнинг ғам ёки безовталикдан азият чекишини олтин ва кумуш билан, қон босимини - қаҳрабо ва қуритилган мевалар билан, қон қуюлишини дур ва ипак билан даволаса бўлади.\nАйтишларича, Искандар Румий дунёни айланиб чиққанига қадар жаҳонни забт этишини башорат этувчи турли тушлар кўрган экан. Улардан бирига кўра жумла жаҳон узук бўлиб бармоғига тақилган эмиш. Аммо бу узукнинг тоши йўқ эди. Бу ҳақда Аристотелдан сўраганида у айтдики, сен жаҳонни оласан, лекин ундан етарли даражада фойдалана олмайсан, чунки узук - мамлакатдир, тоши эса унинг султонидир.\nЭшитишимча, кунлардан бир кун Хусравнинг отаси Ҳурмуз арпа экилган дала олдидан ўтиб бораётган экан. Арпазор суғорилаётган бўлиб, тошиб кетган сув йўл устига оқиб чиққан эди. Фарвардин эди. Арпа дони шарофатли, пояси эса қутлуғ деб, у ичиш учун бир кўзага сув тўлдириб олишни буюрди. Арпазордан сизиб чиққан сув чарчоқни камайтиради ва қорин оғриғини тузатади, уни ичган одам кейинги йил арпа пишгунга қадар касалликлардан ҳамда чанқоқ азобидан ҳоли бўлади.\nАйтишларича, Одам алайҳиссалом буғдой еб қўйган ва шунинг учун уни беҳиштдан ҳайдаганлар. Изид таоло унга буғдойни овқат деб белгилади, аммо у, буғдойдан қанча емасин, тўймас эди. Шунинг учун у Изид таолодан илтижолар қилди ва у арпа юборди, ундан нон қилиб егач тўйди. Шундан кейин у агар яшил ва янги арпани кўрса яхшиликка йўярди. Шу сабабли Ажам подшоҳлари ҳар йили Наврўзда фойдали ва қутлуғ бўлгани учун арпадан баҳраманд бўлишни истар эдилар.\nАгар ақл билан қарасак, жаҳон ишлари қўрқинч ва умидга боғлиқлиги маълум бўлади, қўрқинч ва умид эса қиличга боғлиқ, чунки бир одам маъдан ёрдамида ўз умидини рўёбга чиқаришга интилади, бошқаси эса темирдан қочади ва бу қўрқинч унга посбон вазифасини ўтайди.\nАгар олтин беркитмоқчи бўлган одам олтинни мис ёки шиша идишга солиб кўмиб қўйса ва агар шу олтинни истаб топмоқчи бўлса, уни топа олмайди; у кимдир олиб кетган деб ўйлайди, аммо аслида уни ҳеч ким ўғирламаган, у пастроқ тушиб кетган бўлади, чунки олтин жуда оғир ва то сувга етмагунча ер тагига чуқур тушиб кетаверади.\nШижоатли одам жанг бошланишида жасорат ва ҳужумкорликда арслонга, жанг ўртасида сабри, салобати ва қуввати билан филга, жанг охирида эса ғазаби, азоб-уқубатга сабри ва қаҳри билан аждаҳога ўхшаши, зарур дейдилар.\nАйтадиларки, кунлардан бир кун Нўшинравон Бобак Ориздан сўради: "Жанговар одамлардан қайси бири машҳурроқ?" У жавоб берди: "Ўқ ва ёй соҳиблари". Нўшинравон ҳайрон бўлди ва ўша одамлар қандай бўлишлари зарурлигини сўраб, бу фикр маъносини тушунтириб беришни талаб қилди. Бобак Ориз жавоб берди: "Улар шундай бўлишлари керакки, бутун баданлари - юрак, юракнинг ҳаммаси - қўл, қўллари - ёй ва бутун ёйлари - ўқ, ўқларининг ҳаммаси эса душман юрагига қадалади". Нўшинравон сўради: "Бунинг маъносини қандай тушуниш керак?" У жавоб берди: "Буни шундай тушуниш керакки, уларнинг юраклари худди қўллари каби кучли ва бақувват, пайлари худди ёй каби равон ва мустаҳкам, ўқлари худди керишдай тўғри ва мувофиқ бўлиши зарур, агар шундай бўлса, улар ўқларининг жойини душман юрагида кўрадилар".\nАждодларнинг ривоятларидан ўқиганимга қараганда, бир вақтлар бир амир форс ҳукмронига тиғ билан элчи юборди ва унга айтдики: "Бу тиғни ҳукмронга олиб бориб олдига қўй, лекин ҳеч нарса дема". Элчи борди ва шундай қилди. У ҳеч нарса демай тиғни қўйганда ҳукмрон вазирга жавоб беришни буюрди, вазир бўлса, қаламдон қопқоғини очди-да, у томонга битта қалам отиб деди: "Мана жавоб". Элчи ақлли одам эди, унга қандай жавоб берганларини тушунди: "қаламнинг мамлакатдаги ҳаққонийлик ва тартибсизликларга таъсири жуда кучли. қалам соҳиби бўлган вакилларни қадрлаш зарур".\nАфросиёб айтганки: "Эрга от андоғким, кўкка ой". Улуғлар отни қадрлаш керак, чунки уни камситган одам душман қўлида камситилади, деганлар.\nАгар гўзал юз яхши хулқ билан уйғунлашса, бахт-саодатнинг энг юқори даражаси бўлади.


Redmi Note 6 Pro – Xiaomi’нинг тўртта камерали, iPhone X дизайнли ажойиб смартфони! - Terabayt.Uz\nRedmi Note 6 Pro – Xiaomi’нинг тўртта камерали, iPhone X дизайнли ажойиб смартфони!\n«Хитойча Apple»нинг ҳамёнбоп туркумда тақдим этилган энг сўнгги қурилмаларидан бири Xiaomi Redmi Note 6 PRO фаблети бўлади. У мазкур компаниянинг қўшалоқ олд камерага эга илк смартфони эканлиги билан ҳам ажралиб туради.\nКелинг, 2018 йилнинг сентябрида расман намойиш этилган, кенгформатли экранга ва кучли хусусиятларга эга бўлган ушбу девайсга батафсилроқ тўхталамиз...\nЖамланмасида нималар бор?\nXiaomi Redmi Note 6 PRO қадоғида, смартфоннинг ўзидан ташқари, қуйидагилар ҳам жойланган:\nUSB – microUSB кабели;\nSIM-карталар уячасини чиқариш скрепкаси;\nXiaomi компанияси ҳамиша вақт билан ҳамнафас бўлишга интилиб, ўз смартфонларини ҳам функционаллиги, ҳам дизайни бўйича замонавий тарзда ишлаб чиқади. Redmi Note 6 PRO модели ҳам бундан мустасно эмас.\nУшбу девайс кейинги йилларда трендга чиққан бир неча хусусиятларни ўзида жамлаган. Яъни:\nКенг форматли экран;\nЖуфт модулли бош камера;\nСелфи-камера ҳам қўшалоқ;\niPhone X услубида «кемтик»ли экран;\nКорпуси навигация тугмачаларидан холи.\nXiaomi ушбу қурилмасининг орқа панелини ҳам купертиноликларнинг iPhone X суперфлагманига ўхшатишга ҳаракат қилган. Орқа қопқоқнинг умумий юзасидан сал бўртиб чиққан блокда асосий камеранинг 12 ҳамда 5 мегапикселлик иккита модули, улар орасида эса иккита тусли LED-фоточақноқ жойлашган. Айфонлардан фарқли равишда, Redmi Note 6 PRO орқа қопқоғида бармоқ изи сканери ҳам ўрин олган.\nКорпуснинг чап қиррасида иккита SIM-карта ҳамда microSD форматидаги хотира картаси учун уяча мавжуд. Афсуски, бу моделда хотира картаси битта SIM-карта ўрнига жойланади.\nОвозни пастлатиш-баландлатиш ҳамда смартфонни ўчириб-ёқиш тугмачалари эса, анъанавий тарзда, корпуснинг ўнг қиррасига жойланган.\nЯна бир жиҳатни алоҳида таъкидлаб ўтсак арзийди – Xiaomi бу моделидан инфрақизил портни қизғанмаган. Ҳолбуки, «хитойча Apple» айрим арзон моделларини ушбу муҳим датчикдан мосуво қила бошлаган.\nЎҚИНГ: Redmi 6 ва 6A’нинг Xiaomi яширган асосий камчилиги фош бўлди!\nИнфрақизил порт туфайли, Mi Remote деб номланган махсус дастур ёрдамида ушбу смартфонни кўплаб маиший техника жиҳозлари учун бошқарув пульти вазифасини бажара олади Redmi Note 6 PRO моделида у корпуснинг тепа қиррасида, қўшимча микрофон ҳамда 3.5 миллиметрлик қулоқчин тирқиши ёнида жойлашган.\nЮксак техник хусусиятларга эга Mi туркумидаги қурилмалардан фарқли равишда, ҳамёнбоп Redmi моделларида ҳануз miroUSB порти қўлланиб келаётир. Redmi Note 6 PRO гаджетида у корпуснинг пастки қиррасида, микрофон ҳамда динамик орасидан ўрин олган.\nXiaomi Redmi Note 6 PRO харидорларга қизил, пушти, кўк ва қора рангли корпусларда таклиф этилади.\nУшбу смартфон қадоқданоқ Android 8.1 (Oreo) операцион тизим талқинига асосланган MIUI 9 глобал прошивкага эга.\nЭкрани ҳам ўзига хос\nУшбу фаблетнинг диагоналига 6.26 дюймлик дисплейи 1080х2160 пикселлик тасвир сифатига эга. Унда мазкур тоифадаги смартфонлар учун стандарт даражадаги ранг узатиш хусусияти мавжуд. IPS матрицали экрани устига Corning Gorilla Glass ҳимоя шишаси ётқизилган.\nЭкранининг юқорисидаги «кемтик»да қўш модулли камерадан ташқари ёруғликни аниқлаш датчиги, билдиришномалар индикатори ҳамда суҳбатлашиш динамиги ҳам ўрин олган.\nЮқорида таъкидланганидек, Redmi Note 6 PRO қурилмасининг корпусида навигация тугмачалари йўқ. Смартфон экрандаги виртуал тугмачалар ҳамда дисплейдаги бармоқ ишоралари орқали бошқарилади. Хоҳишга кўра, экрандаги иш ҳудудини кенгайтириш мақсадида тугмачаларини ўчириб қўйиш ҳам мумкин.\nСмартфонларнинг ишлаш самарадорлигини баҳоловчи машҳур AnTuTu бенчмаркида бу қурилма 115991 балл тўплаган.\nXiaomi Redmi Note 6 PRO техник хусусиятлари ҳамда ишлаш тезлиги бўйича ҳам ўз тоифасидаги аксарият қурилмалардан устун. Унинг «электрон юраги» – Snapdragon 636 процессори максимал 1.8 ГГц такт частотасида ишлай олувчи саккизта ядрони ҳамда Adreno 509 график тезлатгичини ўзида жамлаган.\nМодификациясига боғлиқ ҳолда, мазкур смартфон турлича ҳажмлардаги тезкор ва доимий хотира билан жиҳозланган. Аниқроғи – Xiaomi уни 3/32, 4/64 ёки 6/64 гигабайтлик тезкор/ички хотирага эга талқинларда ишлаб чиқаради. Унга яна 256 гигабайтгача ҳажмли microSD-карта қўйса бўлади, аммо, юқорида таъкидлаганимиздек, у битта SIM-карта ўрнига қўйилади.\nOTG технологиясини қўллаб-қувватлаши эвазига, мазкур фаблетга FAT32 ва exFAT файл тизимига эга бўлган ташқи флешкаларни ҳам улаш имкони бор.\nАксарият телефонлардаги каби Redmi Note 6 PRO ҳам акселерометр, гироскоп, компас кабиларга эга. Xiaomi’нинг бошқа ҳамёнбоп смартфонларидаги сингари, ушбу моделда ҳам контактсиз тўловлар учун NFC модули жойланмаган. Ўзбекистонда мазкур технология ривожланмаганини ҳисобга олсак, унинг бизга кераги ҳам йўқ.\nКатта экрани ва нисбатан кучли процессорига мос равишда, Redmi Note 6 PRO фаблетининг батареяси ҳам яхши – 4000 мА/соатлик ток сиғимига эга. Ўртача фойдаланиш режимида унинг қуввати бир ярим – икки кунга етади.\nЖами тўртта камера!\nКўпчилик смартфон эгалари, айниқса ёшлар телефонларнинг айнан камерасига кўпроқ эътибор қаратишади. Xiaomi шуни инобатга олиб, Redmi Note 6 PRO гаджетини жами нақ тўртта камера модули билан таъминлаган. «Хитойча Apple» шу пайтгача бошқа бирорта смартфонида, ҳатто флагманларидаям бирйўла олд ва асосий камераларни қўш объективли қилмаганини инобатга олсак, ушбу фаблетнинг мобил фотография ишқибозлари учун аҳамиятли эканлигини яхши англаймиз.\nФаблетнинг бош камераси 12 ва 5 мегапикселли сенсорларни ўз ичига олади. Селфи учун эса 20 ҳамда 2 мегапикселли иккита сенсорни ўз ичига олган камера мавжуд.\nЖуфт датчиклари эвазига Redmi Note 6 PRO олд камераси ҳам, бош камераси ҳам орқа фонни хиралаштириб – боке эффекти билан портрет режимида расмга ола билади. Ишлаб чиқарувчининг таъкидлашича, олинаётган расмларни «сунъий онг» махсус қайта ишлайди, тасвирга олинаётган сюжетларни англайди ва ўз алгоритмлари ёрдамида суратни яхшилаб беради.\nМана, Xiaomi Redmi Note 6 PRO камерасида олинган расмларга мисоллар:\nХоҳишга кўра, суратлардаги «Redmi Note 6 PRO Mi Dual Camera» ёзувини созламалар менюси орқали олиб ташлаш мумкин.\nXiaomi Redmi Note 6 Pro смартфонининг техник хусусиятлари:\nЎлчамлари: 157.9 x 76.4 x 8.2 мм\nДисплей: 6.26 дюймлик, 97.8 кв.см; 1080х2280 пикселли, (~403 ppi); 19:9 нисбатли.\nТармоқларни қўллаши: GSM / HSPA / LTE – 2G: GSM 850 / 900 / 1800 / 1900 - SIM 1 ва SIM 2; 3G: HSDPA 850 / 900 / 1900 / 2100; 4G: LTE band 1(2100), 3(1800), 4(1700/2100), 5(850), 7(2600), 8(900), 20(800), 38(2600), 40(2300).\nОперацион тизим: Android 8.1 (Oreo)\nПроцессор: Qualcoмм Snapdragon 636: 1.8 ГГц.лик саккизта Kryo 260 ядроси + Adreno 509 график чипи.\nХотира: 3/4/6 ГБлик тезкор ҳамда 32/64 ГБлик доимий; яна 256 ГБгача хотира картаси қўйиш мумкин.\nБош камера: 12 MP, f/1.9, 1/2.55", 1.4µm, dual pixel PDAF + 5 MP, f/2.0, 1.12µm, depth sensor.\nОлд камера: 20 MP, f/2.0 + 2 MP, depth sensor.\nWi-Fi: Wi-Fi 802.11 a/b/g/n/ac, dual-band, Wi-Fi Direct, улашиш мумкин.\nАккумулятор: олинмайдиган, 4000 мА/соатлик, Li-Po.\nХулласи калом, Xiaomi Redmi Note 6 PRO – катта экран ва кучли батареяга, инфрақизил портига эга, дизайни ва самарадорлиги яхши бўлган смартфондир.\nУнинг нафақат дизайни iPhone X юбилей флагманига ўхшашлиги, балки сифатли экрани ва ҳар икки томонидаги «сунъий идрок»ли қўшалоқ камералари ҳам аҳамиятга эга. Глобал версияда чиқарилганлиги, Android операцион тизимининг 8.1 – Oreo талқини бошқаруви остида ишлаши ҳам унинг афзалликларидандир.\nУшбу фаблет расмий тақдимотидан ҳам аввал сотувга чиқиб кетган ва ўшандан буён Terashop.uz интернет-дўконимизда ҳам сотилмоқда.\nTerashop.uz 1 415 000 сўм Сотиб олиш\nTerashop.uz 1 595 000 сўм Сотиб олиш\n#Xiaomi #Android смартфон #тавсиф #Xiaomi Redmi Note 6 Pro


Халқаро кузатувчилар: «Ўзбекистон демократик тараққиёт йўлидан дадил бормоқда»\nЎзбекистон Президенти Бирлашган Араб Амирликлари ташқи ишлар ва халқаро ҳамкорлик вазирини қабул қилди Ташқи ишлар вазирлигида учрашув Ўзбекистон Республикаси Олий Мажлиси Сенати ўнинчи ялпи мажлисининг очилиши тўғрисида Бандлик соҳасида давлат сиёсатини янада такомиллаштириш ва меҳнат органлари фаолияти самарадорлигини тубдан ошириш чора-тадбирлари тўғрисида Қадимий ёзма манбаларни сақлаш, тадқиқ ва тарғиб қилиш тизимини янада такомиллаштириш чора-тадбирлари тўғрисида «The Washington Times»: Ўзбекистондаги диний бағрикенглик бошқа мамлакатлар учун намунадир Сайёр қабуллар самараси Миллатлараро муносабатлар янада мустаҳкамланади «Баркамол авлод — 2017» машъаласи Жиззахга йўл олди Грузия маданияти кунлари Ўзбекистон Президенти Россия ички ишлар вазирини қабул қилди Буюк Британия ва Шимолий Ирландия Бирлашган Қироллиги Бош вазири Тереза Мэй Жаноби Олияларига Владимир Колокольцев: Ўзбекистон ички ишлар тизимида амалга оширилаётган ислоҳотлардан ҳайратдамиз Ички ишлар органлари ёнғин хавфсизлиги бўлинмалари фаолиятини тубдан такомиллаштириш чора-тадбирлари тўғрисида Ҳамкорлик масалалари муҳокама қилинди БМТ халқаро ҳамжамиятни Ўзбекистонда давлат дастурининг амалга оширилиши билан таништирди Сарҳад билмас дўстлик Ҳудудларни ижтимоий-иқтисодий ривожлантиришда янгича ёндашув Файзулла Муллажонов Очиқлик, ошкоралик ва масъулият Қурилиш саноатида йирик лойиҳа Бебаҳо маданий мерос ва сайёҳлик салоҳияти Мурувват тадбирлари давом этмоқда Ўзбекистон — Туркманистон: Қардошлик ришталари мустаҳкамланиб, ҳамкорлик юксак натижалар бермоқда Тинчлик ва барқарорлик — тараққиётнинг муҳим омили Миллатлараро муносабатлар ва хорижий мамлакатлар билан дўстлик алоқаларини янада такомиллаштириш чора-тадбирлари тўғрисида Мамлакатларимиз тараққиётига йўналтирилган дадил қадамлар Ўзбекистон Республикаси Олий Мажлиси Сенати Кенгашининг мажлиси тўғрисида ахборот Ўзбекистон — Европа Иттифоқи: парламентлараро алоқалар кенгаймоқда Президент соврини — илғорларнинг илғорларига Халқ сўзи\nПайшанба, 25 Май 2017\nВиртуал қабулхона Боғланиш 07 Декабрь 2016\tХалқаро кузатувчилар: «Ўзбекистон демократик тараққиёт йўлидан дадил бормоқда»\nМамлакатимизда 4 декабрь куни бўлиб ўтган Ўзбекистон Республикаси Президенти сайловида хорижий давлатлар ва халқаро ташкилотларнинг 600 нафарга яқин кузатувчилари иштирок этди. Юртимиз ҳаётидаги ушбу муҳим сиёсий тадбирда миллий сайлов амалиётидаги ютуқлар, фуқароларимизнинг ижтимоий фаоллиги, овоз бериш жараёнида очиқлик ва ошкораликнинг таъминлангани халқаро кузатувчилар томонидан -алоҳида эътироф этилди.\nФальк ПОРШЕ, Германия — Ўзбекистон ишбилармонлар кенгаши ижрочи директори, ҳуқуқшунос:\n— Германиялик кузатувчи ва ҳуқуқшунос сифатида шуни айтишим мумкинки, 4 декабрь куни Ўзбекистон Республикаси Президенти сайлови ҳаққоний ва адолатли ўтказилди, ушбу сиёсий тадбир Ўзбекистон қонунчилиги талаблари ҳамда демократик тамойилларга тўлиқ жавоб беради.\nМарказий сайлов комиссияси томонидан сайловга тайёргарлик кўриш ва уни ўтказишда очиқлик, ошкоралик таъминланди. Сайлов куни ҳар бир сайлов участкасида овоз бериш хоналарида ҳамда овозларни санаб чиқишда хорижий давлатлар ва сиёсий партияларнинг кузатувчилари, журналистлар иштирок этди.\nМен партиялараро рақобатни, сиёсий партиялар ҳамда номзодлар сайловолди платформаси ва дастурлари ўртасида аниқ курашни кўрдим. Сайловчилар ҳуқуқий маданиятини янада юксалтириш бўйича тадбирлар дастурига кўра, аҳоли барча қатлами ўртасида кенг қамровли тарғибот-тушунтириш ишлари олиб борилгани диққатга сазовор. Участка сайлов комиссиялари томонидан фуқаролар ўз хоҳиш-иродасини эркин билдириши ва овоз бериши учун яратилган шарт-шароитлар ҳам таҳсинга лойиқ.\nУмуман, Ўзбекистонда муҳим тадбирга пухта ҳозирлик кўрилгани фуқароларнинг умумий, тенг ва тўғридан-тўғри сайлов ҳуқуқини демократик қоидаларга тўла риоя -қилинган ҳолда рўёбга чиқариш имконини берди.\nВалериус СИМУЛИК, Литва Сейми (парламенти)нинг Ўзбекистон билан парламентлараро ҳамкорлик бўйича гуруҳи раиси:\n— Ҳар сафар Ўзбекистонга келганимда барча соҳа изчил тараққий этаётганига, кенг кўламли бунёдкорлик ишлари, демократик янгиланишлар амалга оширилаётганига гувоҳ бўламан. Мамлакатингиз барқарор тараққиёт йўлидан бормоқда. Ўзбекистон Республикаси Президенти сайлови арафасида Самарқанддаги сайлов участкаларида тайёргарлик жараёни билан танишдим. Сайлов куни Тошкент шаҳридаги ўн бешта сайлов участкасида жараённи кузатдим. Шунга амин бўлдимки, мамлакатингизда ҳар жиҳатдан пухта шаклланган, демократик тамойилларга асосланган, халқ фаровонлиги учун хизмат қиладиган сайлов тизими жорий этилган. Айниқса, аҳолининг сиёсий фаоллиги жуда юқори. Сайловни кузатиш жараёнида кўзи ожиз фуқароларга Брайль алифбосида бюллетенлар берилгани эътиборимни тортди. Бундай қулайлик имконияти чекланган шахсларга ўз конституциявий ҳуқуқларидан тўлиқ фойдаланиш имконини беради. Ташрифимиз доирасида Олий Мажлис Қонунчилик палатасида бўлиб, парламентлараро -алоқаларни мустаҳкамлаш бўйича фикр алмашганимизни алоҳида қайд этишим жоиз. Ўйлайманки, Ўзбекистон билан парламентлараро ҳамкорлик соҳасидаги муносабатларимиз бардавом бўлади.\nСиддхарт САКСЕНА, Марказий Осиё бўйича Кембриж форуми раиси (Буюк Британия):\n— Ўзбекистонга мунтазам келиб тураман. Бу ерда барча соҳада амалга оширилаётган ишлар, аввало, халқингизнинг фаровон ва осуда ҳаёт кечиришини таъминлаш, айниқса, ёшларни қўллаб-қувватлаш, улар истеъдодини рўёбга чиқаришга қаратилгани эътиборга сазовор. Юксак тайёргарлик билан ташкил этилган Президент сайлови Ўзбекистоннинг жаҳон ҳамжамиятидаги ўрнини янада мустаҳкамлашга хизмат қилади. Дарҳақиқат, сайлов очиқлик, ошкоралик, адолатлилик тамойилларига мувофиқ ва халқнинг бирдамлиги ҳамда фаоллиги асосида ўтказилди. Тошкент шаҳридаги қатор сайлов участкаларида бўлганимда, биринчи марта овоз берган ёшларни кузатдим. Навқирон йигит-қизлар юз-кўзидаги ишонч, дадиллик мамлакатнинг келажаги муносиб қўлларда эканини кўрсатади.\nГастоне НАРДОНИ, “GS AIR” компанияси бош директори (Италия):\n— Бўлиб ўтган сайлов мамлакатингиз учун жуда катта аҳамиятга эга. Унда -қатнашганимдан мамнунман. Овоз бериш куни пойтахтингиздаги еттита сайлов участ-касида бўлдим. Имкони борича кўпроқ сайлов участкаларига боришга ҳаракат қилдим. Бу менга таққослаш ва қатъий хулосага келиш учун зарур эди. Айтиш мумкинки, барча сайлов участкасида сайловчилар учун кенг ҳамда тенг шарт-шароит яратилган. Куннинг биринчи ярмигача сайловчиларнинг салмоқли қисми овоз бериб улгургани фуқароларнинг муҳим сиёсий тадбирга катта иштиёқ ва масъулият билан ёндашганини кўрсатади. Хулоса ўрнида айтганда, ушбу сиёсий жараён миллий қонунчилик ва умумэътироф этилган сайлов тамойилларига мувофиқ ўтди. Бинобарин, бу кўп давлатлар учун ўрганишга арзийди.\nМина Сингх РОЙ, Ҳиндистон Мудофаа вазирлиги қошидаги Стратегик таҳлил ва мудофаа институти илмий ходими:\n— Ўзбекистонга келиб, халқингиз сайлов руҳи ва эртанги кунга катта ишонч билан яшаётганига гувоҳ бўлдим. Тинчлик, барқарорлик, осойишталик ҳукм сураётган мамлакатингизда ислоҳотлар тизимли ва самарали амалга оширилаётир.\nФарғонадаги мусиқа мактабларида бўлганимизда, у ерда санъат сир-асрорларини ўрганаётган 11-12 ёшли ўқувчиларнинг миллий асбобларда моҳирона куй ижро этаётганини, айниқса, шу ёшдаги болаларнинг кулоллик билан шуғулланиб, гўзал буюмлар ясаётганини кўриб завқландим. Бу, албатта, юртингизда ёшларга кўрсатилаётган юксак эътибор ва ғамхўрлик намунасидир.\nШу ўринда Ўзбекистонда Президент сайлови юқори даражада, очиқлик, ошкоралик, адолатлилик, умуман айтганда, халқаро демократик тамойилларга мувофиқ ўтганини таъкидламоқчиман.\nЕлена ПАСКАЛЕВА, Лейден университети профессори (Нидерландия):\n— Ўзбекистон Республикаси Президенти сайловини кузатиш асносида мамлакатингизда демократик сайлов тизими тўла шакллантирилгани, бу борада халқаро нормаларга мувофиқ бўлган қонунлар амалиётга йўналтирилгани, сайловчиларнинг эркин ва яширин овоз бериши учун барча шароит яратилганига ишонч ҳосил қилдим. Демократик ислоҳотларни чуқурлаштириш ва фуқаролик жамиятини ривожлантириш мезони ҳисобланган Президент сайловининг очиқлик, ошкоралик руҳида ўтишини таъминлашда кузатувчилар институтининг самарали татбиқ қилингани ғоятда аҳамиятлидир.\nЎзбекистон — бой тарихга эга ва жадал суръатда ривожланиб бораётган давлат. Мен темурийлар архитектураси бўйича изланишлар олиб бораман. Дарҳақиқат, юртингиздаги маданий ҳамда тарихий ёдгорликлар, неча минг йиллик асрга тенг топилма ва ашёлар, нодир қўлёзмалар умумжаҳон меросининг ноёб намунаси ҳисобланади. Мустақиллик йилларида мана шу бебаҳо бойликни асраб-авайлаш, туризмни ривожлантириш йўлида салмоқли ишлар олиб борилгани маълум. Умуман, Ўзбекистонда ўтган йигирма беш йил мобайнида барча соҳада туб ўзгариш ҳамда янгиланишлар амалга оширилгани бугун давлат ва жамият ҳаётидаги ютуқларда ўз ифодасини топмоқда.\n«Халқ сўзи» мухбирлари\nФарида МАҲКАМОВА ёзиб олди.\tТвитнуть\tSayt administratori\nТашқи ишлар вазирлигида учрашув\nЎзбекистон Республикаси Олий Мажлиси Сенати ўнинчи ялпи мажлисининг очилиши тўғрисида\nБандлик соҳасида давлат сиёсатини янада такомиллаштириш ва меҳнат органлари фаолияти самарадорлигини тубдан ошириш чора-тадбирлари тўғрисида\nҚадимий ёзма манбаларни сақлаш, тадқиқ ва тарғиб қилиш тизимини янада такомиллаштириш чора-тадбирлари тўғрисида\n«The Washington Times»: Ўзбекистондаги диний бағрикенглик бошқа мамлакатлар учун намунадир\n« Ислом ҳамкорлик ташкилоти кузатувчилар миссияси сайлов кампаниясига юксак баҳо берди\tМониторинг оммавий ахборот воситаларида номзодларга тенг имкониятлар яратилганини кўрсатди »\nРАСМИЙЎзбекистон Президенти Бирлашган Араб Амирликлари ташқи ишлар ва халқаро ҳамкорлик вазирини қабул қилди\tРАСМИЙЎзбекистон Президенти Россия ички ишлар вазирини қабул қилди\tРАСМИЙТинчлик ва барқарорлик — тараққиётнинг муҳим омили\tРАСМИЙЎзбекистон Президенти Туркманистонга келди\tРАСМИЙЎзбекистон Президенти Бутунхитой халқ вакиллари кенгаши делегациясини қабул қилди\tКўп ўқилган\tЎзбекистон Республикаси Президентлигига номзод Сарвар Садуллаевич Отамуратовнинг таржимаи ҳоли ва дастури22-11-2016\tЎзбекистон Республикаси Президенти сайловининг натижалари эълон қилинди10-12-2016\tМарказий сайлов комиссияси мажлиси02-12-2016\tДемократик ислоҳотларни изчил давом эттириш, халқимиз учун тинч ва осойишта, муносиб ҳаёт даражасини яратиш – барқарор тараққиёт кафолатидир02-11-2016\tЎзбекистон Президентлигига номзод Сарвар Отамуратов сайловда овоз берди05-12-2016\tЎзбекистон Республикаси Президентлигига номзод Шавкат Миромонович Мирзиёевнинг таржимаи ҳоли ва дастури23-11-2016\tСайлов участкалари тузилди04-10-2016\tСайловчилар рўйхати — фуқаролар сайлов ҳуқуқларини таъминлашнинг муҳим кафолати09-11-2016\tДемократик ижтимоий давлат ва адолатли фуқаролик жамияти қуриш — асосий мақсадимиз04-11-2016\tМуаммо бартараф этилди24-02-2015\tГерманияда малака оширишади08-07-2016\tЭзгулик тараннуми25-02-2015\tОбодлик халқимиз фаровонлигида намоён бўлмоқда09-07-2016\tСадоқат ва ҳаёт куйчиси27-02-2015\tСоғлом она — соғлом келажак13-07-2016\tЎзбекистон Республикаси Президенти Ислом Каримов Жаноби Олийларига04-03-2015\tИшлаб чиқариш кўлами кенгайди15-07-2016\tКоллеж битирувчисининг замонавий иссиқхонаси05-03-2015\tИшбилармонлар форуми19-07-2016\tМулкни давлат тасарруфидан чиқариш09-03-2015\tКалендарь


08.04.20 13:19\tmsk\nЕКАТЕРИНА ИВАЩЕНКО ФОТОСУРАТИ, "ФАРҒОНА"\nКоронавирус тарқалиши хавфи муносабати билан меҳнатсиз иш ҳақи сақланиб қолган ишсизлик ҳафтаси Россияда 30 апрелгача чўзилган эди. Афсуски, иш ҳақининг сақланиши тартиби меҳнат мигрантларининг кўпчилиги учун қўлланилмайди, уларни март ойининг ўрталаридан бошлаб ишдан бўшата бошладилар. “Фарғона” Москвадаги самоизоляция (ўзини яккалатиш) тартиби жорий этилиши муносабати билан пул ишлаш имкониятидан маҳрум бўлган, аммо турар жой ва патент учун тўлов қилиш зарурати ҳамон мавжуд бўлган ҳолда ҳаёт қандай кечаётгани ҳақида бир неча чет эллик гастарбайтерлар билан суҳбатлашди.\nМигрантларни оммавий ишдан бўшатишлар аввалига умумий овқатланиш (официантлар, ошпазлар, ҳаммоллар ва фаррошлар) ҳамда гўзаллик (сартарошлар ҳамда маникюр мутахассислари) соҳаларида бошланди. Турли қурилиш объектларида ишлаётган мигрантларда ҳозирча иш бор. Шунингдек, курьерлар учун ҳам бугунги кунда ишлар бошидан ошиб кетган, такси ҳайдовчилари одатдагидан озроқ бўлса ҳам, кирага чиқиб туришибди.\nАндижонлик Муҳаммад 26 ёшда, у ресторанда официант бўлиб ишлаган. Россияга пул ишлагани илк бор 18 ёшида, отаси билан бирга келган.\n—Пулдан қийинчиликларимиз бор эди, ўзим ҳам эртами-кечми барибир Россияга пул ишлагани боришим кераклигини тушунар эдим. Отам билан бирга борсам, кўп нарсаларни ўрганиб олиш имконияти борлини билганман. Аввалига отам армияда хизмат қилган Челябинск шаҳрида ишладик, кейин Тольятига ўтиб кетдик, ваниҳоят Москвага келиб олдик. Бошқалар каби бир неча бор иш жойларимни ва касбларимни ўзгартирдим, станцияда ҳам ишладим, ҳаммоллик, фаррошлик ҳам қилдим. Рус тилини яхши билганим учун менга официант бўлиб ишлашимга ижозат беришди. Бу соҳада мен 2013 йилдан бери ишлайман, — дея ҳикоясини бошлади йигит.\nМосквадаги чойхона . "Яндекс.Карты" сайти фотосурати\nУ ишлаган ресторандаги хўррандалар сони 10 мартдан бошлаб камая бошлади. Официантлар учун “ёғлик” кунлардан бири саналган 8 мартда ҳам ресторан залининг ярми ҳам тўлмади. 15 март куни деярли ҳеч ким келмади ва бир неча кун ўтиб, ходимларга сўнгги маошни бердилар ва иш ҳақи сақланмаган таътилга чиқардилар.\nМуҳаммад ўз кучига ишонади, тўплаб қўйган пуллари ҳам бир ярим ойга етади, бундан ташқари, дўстларидан қарз олиш имконияти ҳам бор. Бироқ у тўплаган пуллари деярли йўқ бўлган ватандошлари учун кўпроқ қайғурмоқда.\n—Кўпчилик битта хонадонда 5-6 киши бўлиб яшайдилар ва фаррош бўлиб ишлайдилар. Улар ҳозирнинг ўзида пулга қийналиб юришибди, бундан кейин қандай ҳаёт кечиришларини тасаввур ҳам қила олмаяпман. Бизнинг мигрантларимизда шундай одат бор: улар 30-40 минг рубль ишлаб топадиларда, патентга, ётадиган каравотига пулни тўлаб, еб-ичишга 3-4 мингини қолдирадилар ва қолганини уйларига жўнатадилар. Мен бунақа одамларга тез-тез қарз бериб турардим. Ана энди, улар бундан кейин қандай ҳаёт кечирадилар? – дея ўйланиб қолади йигит.\nМуҳаммаднинг айтишича, агар у ўзига бирорта иш топа олмай қолса, ватанга қайтиш имкониятини кутиб яшайди. Самоизоляция даврида дам олиб, ижтимоий блогер бўлишга тайёрланмоқда.\n—Ҳозирча уйда ўтирибман, сериаллар, кинофильмлар кўраман, видеога олишни бошладим, кўчага чиқиб ватандошларим билан боғлиқ сўровларни ўтказиб, ижтимоий ҳамда сиёсатга алоқадор мавзуларни муҳокама қилмоқчиман. Мисол учун, мигрантлар дабдабали тўй ўтказиш учун 10 йиллаб ишлаши шартми? Шунингдек, ватандошларимнинг кўчадаги хулқи-атвори мени ташвишга солади, ахир бир кишининг хулқига қараб, бутун миллатга баҳо беришлари одатий ҳолку, — дейди Муҳаммад.\n“Квартирада у ёқдан бу ёққа юрибман, жонга тегди”\nҚирғизистонлик Анзират – қаҳвахона эгаси. Бир ҳафта олдин ўз бизнесини тўхтатишга мажбур бўлди. Бахтига, бинонинг эгаси яхши одам экан, уни пандемия тугагунига қадар ижара пулини тўлашдан озод қилди.\n—Квартирамнинг эгаси ҳам яхши аёл экан, олти йилдан бери унинг уйини ижарага олиб келаман, телефонда қўнғироқ қилиб, агар пулим йўқ бўлса, кейин тўлашим мумкинлигини ва умуман олганда, бу борада ташвиш қилмаслигим кераклигини айтди, — дейди Анзират.\nАнзират ҳам қўл остида ишлайдиган ўн кишидан зиёд ходимларига енгиллик яратиб, уларга қаҳвахонада яшаб туришга рухсат берди. Айни пайтда бу ерда яшаш учун барча қулайликлар яратиб қўйилди, унда кийим иладиган кабинкалар, чўмилиб олиш учун душ ва ҳатто кир ювадиган мошина ҳам бор.\n—Мендаку, тўплаб қўйган пулларим бор, аммо мигрантларнинг орасида кўпчилик ишлаган пулларини қўлга олишлари биланоқ уйларига жўнатадилар. Менинг қўл остимда ишлайдиганлар ҳам шунақа. Ҳозир уларда ҳеч бўлмаса турар жой муаммоси ҳал бўлди, бундан ташқари, мен озиқ-овқат сотиб олдим, бир амаллаб тирикчилигимизни ҳам ўтказамиз , — дейди аёл.\nУнинг ўзи бир неча кун уйида ўтирди, кейин бўлса ўзининг чойхонасига келди.\n—Икки кунимни квартирамда ўтказдим: куни билан уёққа юрасан, бу ёққа юрасан, ошхонадан, залга, залдан ошхонага, уй кўтариб, ҳаммасини тозалаб чиқдим, дераза ойналарини ювдим, салкам ремонт қилишни бошлаб юборай дедим. Жуда ҳам зерикиб кетдим. Чойхонам бўлса икки қаватлик, ертўласида мусиқанинг жонли ижроси учун алоҳида жой жиҳозланган, мен бўлсам қўшиқ куйлашни жони-дилимдан севаман, шунинг учун ҳам кўп вақтимни ўша ерда ўтказяпман. Бундан ташқари, ходимларимга овқат тайёрлайман, ишқилиб, бекор қолмасликка ҳаракат қиламан, шу йўл билан кризисдан эсон омон чиқиб олишга умид қиламан, — дейди Анзират.\nҚирғизистонлик аёл ватандошлари учун ташвишланмоқда.\n—Танг аҳволга тушиб қолган одамлар қарзга кириб кетишни бошласалар керак. Майлику, қирғизларга патент учун пул тўлаш зарурати йўқ, аммо ўзбеклар билан тожиклар нима қилишсин? Москвада мигрантлар мурожаат қиладиган жой бўлса, яхши бўларди. Мисол учун, Бишкекда битта машҳур қўшиқчи муҳтожларга кўмак бериш штабини ташкил этган. Унга еб-ичишга ҳеч вақоси қолмаган ёки бирор егулик сотиб олишга ўзлари бора олмайдиган одамлар (ёлғиз кексалар ва ногиронлар) ҳақида маълумотлар бориб туради. Бу маълумотларни у ўзининг Facebook саҳифасида жойлаштириб боради ва ўша одамларга ёрдам кўрсатилади. Шунингдек, шифокорларга ва милиция ходимларигга иссиқ овқат етказиб берилади. Москвада ҳам шунақанги штаб керак, мен ёрдам беришга тайёрман. Келажак борасидаги ноаниқлик кишининг руҳини ўлдиради, шунинг учун ҳам уйда ўтиргандан кўра олдинги сафларда турган яхши, — дейди Анзират.\n«Ҳеч бўлмаганда озиқ-овқат олиб келиб турадику»\nМарғилонлик Зокир эндигина 26 ёшни қаршилаганига қарамай, Россияга бешинчи марта келиши. Унинг охирги иш жойи барбершоп (сартарошхона) бўлган.\n— 27 март охирги иш кунимиз бўлди. Бизни ишдан бўшатишгани йўқ, қўлимизга март ойи учун маошларимизни бериб, меҳнат таътилига чиқариб юборишди. Гарчи биз қонуний асосда ишлаган бўлсак ҳам, бизга карантин даври учун ҳеч қандай тўловлар белгиланмаган. Энди бўлса, нима қилишни билмай ўтирибмиз, иш ҳам йўқ, чегаралар ҳам ёпилган, — дейди Зокир.\nЯна уч нафар йигит билан биргаликда икки хонали квартирани ижарага олишган, унга ҳар ой 35 минг рублдан тўлашга тўғри келади. Тўрттовидан уч киши – у ва унинг бирга ишлаган икки дўсти ишсиз қолган. Дўконда сотувчилик қиладиган йигит ҳозирча ишлаб турибди. Бироқ унинг иш жадвалини ўзгартириб қўйишди, энди у ҳафтасига олти кун эмас, икки кун оралатиб икки кундан ишлаяпти ва шунинг учун ҳам иш ҳақи қисқариб қолган. Бироқ у, дея қайд этади Зокир “квартирага онда-сонда озиқ-овқат олиб келиб туради”.\nРоссия Федерациясида қолиб кетган мигрантлар Москвадаги хостеллардан бирида . Екатерина Иващенко фотосурати, "Фарғона"\nЗокир сўнгги чартер рейслари билан ватанига кетмаганига афсусланади.\n— Бизга 27 март куни сўнгги рейс бўлади, деб айтишганди, бироқ бизда ўша кунга буюртмалар тўлиб кетди. Москваликлар карантин олдидан оммавий равишда сочларини олдиришга қарор қилишди ва биз хўжайиннинг раъйини қайтара олмай, ўша куни ишга чиқишга мажбур бўлдик. Кейинроқ кетармиз, деб умид қилгандик, аммо чегаралар узил-кесил ёпилди.\nСамоизоляция даврида йигитлар фойдали машғулотлар билан шуғулланишга ҳаракат қилишяпти: улар меъдага тегиб кетган “Доширак” ўрнига ўзларига тузуккина овқатларни тайёрлай бошладилар ва ҳатто газ духовкасида нон ёпишни ҳам ўрганиб олдилар. Сўнги кунларгача дом олдидаги майдончада спорт билан шуғулланиб келишди, аммо бир кун олдин майдонча атрофи тақиқловчи лента билан ўраб қўйилди. Бундан ташқари, сўнгги йиллар давомида илк бор тўйиб-тўйиб ухлаб олишди, аммо уйқуга шунчалик тўйиб кетдиларки, тезроқ ишга қайтсак дея орзиқиб кетишди.\n60 ёшли тошкентлик Рашиднинг тарихини меҳнат мигрантлари касаба уюшмасининг раҳбари Ренат Каримов сўзлаб берди.\n“Рашид мана ўн йил бўлибдики, Москвада электргазпайвандчи бўлиб ишлайди. Жуда яхши мутахассис, раҳбарлар уни қадрлайдилар. Тошкентда университетни “Фалсафа тарихи” йўналишида тамомлаган. Аввалига мактабда дарс берган, кейин бўлса техникумда. Рус тилида соф гапиради, аммо ўзбекчада акцент билан сўзлашади. Бунинг сабабини у байналмилал маҳаллада ўсиб катта бўлгани билан изоҳлайди, чунки у ерда ҳамма рус тилида сўзлашиб келган. Икки нафар фарзанди, икки набираси бор. Улар Рашиднинг Тошкентдаги квартирасида яшайдилар. Катта оиланинг раҳбари эса Москвада битта хонани ижарага олиб яшаяпти. Самоизоляцияга ҳам анча бўлиб қолди, ишламайди, корхона ёпилган. Тўплаган жамғармасини икки қисмга бўлиб қўйган. Озроғини карантин муддати давомида тирикчиликка сарфламоқчи. Агар захираларини еб тугатса, Тошкентга кетадигган рейсларга ёзилиб қўймоқчи ва иккинчи қисмига уйга кетиш учун чипта сотиб олмоқчи”.\nПатент тўлови бекор қилинсин\nДушанбелик Алик 24 ёшда, Москвага пул ишлаб олиш мақсадида биринчи март куни, ўзи таъкидлаётганидек, “қайнаб турган жойга” келиб қолган.\n— Мен Москвада инфекция юқтириб олганлар сони ўсиб кетиши ортидан шаҳарни ёпиб қўйишларини билмаган эканман. Тўрт ой олдин отам вафот этган, уч ой ўтиб эса ўғлим туғилди. Уйдаги жамғармаларимнинг катта қисмини дафн маросимига сарфладим, бошқа иложим қолмагани важидан пул ишлагани чиқиб кетишга қарор қилдим.\nМосквага келган Алик регистрациядан ўтишга (2500 рубль) ва патент расмийлаштиришга (12 750 рубль) тўлаб қўйишга улгурди.\nOpenmedia.io сайти фотоси\n— Бунга қолган пулларимни сарфладим. Россиядаги вазият ёмонлашиб кетди ва мен келганимга афсусландим. Бироқ ортга қайтишга чипта сотиб олиш учун пулим қолмади. 18 кун ўтиб 25 март куни мен патентимни олдим, 26 март куни эса Путин карантин эълон қилди. Мен аҳолига кўмак бериш ва ҳимоя қилишнинг барча чоралари ҳақида ўқиб чиқдим, аммо бу қоидалар фақат москваликлар ва Россия фуқаролари учун қўлланар экан. Мигрантлар учун ҳеч нарса йўқ. Мен мигрантлар ҳимоясига чиқиб, бугунги кунда бизга ҳам кўмак кераклигини айтмоқчиман. Агар мигрантлар ишсиз қолсалар, ундан кейин нима бўлишини билмайман. Биз ҳам солиқ тўлаяпмиз, ҳозир ишсиз ўтирганимизга биз айбдор эмасмиз. Ақалли патент учун тўловларни бекор қилишса бўлардику, — дейди душанбелик Алик.\nАликнинг омади келди, Москвада унинг аммаси (ёки холаси) бор, ҳозир уникида яшаяпти.\n— Ҳозирча уйда ўтирибман, ўз устимда ишлаяпман, сериалларни кўриб, китоблар мутолаа қиляпман. Бироқ доим уйда ўтириш эркакларга ярашмайди, боқиманда бўлишни истамайман. Қариндошларимнинг ҳаммаси ишсиз қолишди, ресторанда ишлаган холам ҳам, сартарошлик қилаётган акам ҳам. Холамнинг бўйнида ипотека тўловлари бор, банк томонидан унга тўлов муддатларининг кечиктириб берилиши анча далда бўлди. Бироқ кейин нима бўлади? Афтидан, қарзга пул олиб уйга қайтсам керак, — дея мулоҳаза қилади Алик.\nШуҳрат 39 ёшда, 10 йил муқаддам у Москвага илк бор Ўзбекистоннинг Сирдарё шаҳридан келган. Москвада у телефонлар дастурларини янгилаш ва таъмирлаш ишлари билан шуғулланади.\n— Буюртмаларни мен онлайн тартибда олиб, мижозларнинг уйига ёки офисига борардим. 28 мартдан бери уйда ўтирибман. Бир-иккки марта мижозларнинг олдига боришга уриниб кўрдим, бироқ сўнгги фурсатда улар менга қўнғироқ қилиб, ташрифни карантин тугаганидан кейинга қолдиришимни сўрадилар. Улар ўзлари ёки болаларини инфекция юқтиришдан эҳтиёт қилмоқчи бўлаётганларини айтдилар. Мен уларни тушунаман, уларнинг ўрнида ўзим ҳам шундай қилган бўлардим, — дейди Шуҳрат.\nШуҳратнинг жамғарган пуллари бир ҳафтага етади, бундан кейин нима қилишни билмайман, дейди.\n—Инқироз бунчалик даражага чиқиб олишини кутмагандим. Ҳамма мигрантлар 4 апрелдан бошлаб қайтадан ишга чиқа олиш мумкин бўлади, деб ўйлашганди, бироқ карантин муддатини яна бир ойга чўзишди. Ўзбекистонда пулим бўлмаса ҳам тирикчилигим ўтаверади, у ерда бошпанам, уйим бор, патентга пул тўламайман, бу жуда ҳам сезиларли миқдордаги пул. Алам қиладигани эса, биз ҳеч қаерга кета олмаймиз. Мен ҳозироқ ватанга қайтиш учун чипта сотиб олган бўлардим, мен ҳатто у ерда бир ой карантинда ўтиришга розиман. Ҳар қалай, бу ерда ишсиз ўтиргандан шу яхши, — дея хулоса қилди Шуҳрат.\nМосквада меҳнат мигрантларини «Спутник Лайт» вакцинаси билан эмлаш ишлари бошланади\nЎзбекистонга трансчегаравий пул ўтказмалари ҳажми қирқ фоизга ошган\nМАГАТЭ Ўзбекистонда АЭС қурилиши бўйича ўз тавсияларини берди\nАлишер Усмонов боланинг даволаниши учун $1,5 млн пул ўтказди\nЎзбекистонда Пирогов номидаги тиббиёт университети филиали очилади\nЧет эл фуқаролари 5 июнга қадар яшашга доир ҳужжатларини расмийлаштири керак\nБМТ Оролбўйи минтақасини «экологик инновациялар ва технологиялар ҳудуди» деб эълон қилди\nЎзбекистонлик юрист Азамат ҳозирча ишлаб турибди, у ўз вазифаларини уйда ўтириб ҳам бажара олиши мумкин, аммо у билан бирга ижарада яшайдиган мигрантларнинг аҳволи анчагина мураккаб.\n— Ҳозирча етказиб бериш, қурилиш соҳаси ишлаб турибди, жамоатчилик транспорти ҳайдовчиларида ҳам иш бор. Ҳаммадан ҳам умумий овқатланиш тизими кўпроқ азият чекмоқда. Одамларга ҳатто охирги маошларини ҳам тўлаганлари йўқ. Агар бунақанги вазият икки-уч ой давом этадиган бўлса, мигрантлар расмийлардан уйларига жўнатишларини талаб қилишга бошлайдилар. Мамлакатимиз мигрантларни кўчириб кетиш учун чегараларни очиб қўйишига умид қиляпмиз. Иш йўқ, аммо патент учун пул тўлашни ҳеч ким бекор қилгани йўқ. Москвада қолиб, ўлиб кетмаслик учун озгина бўлса ҳам пул керак, — дея қайд этади Азамат.\nУ олдиндан инқироз чўзилиб кетишини тахмин қилган ва шунинг учун ҳам бироз пул тўплаб қўйган эди. Аммо бу пуллар кўпи билан икки ойга етади. Энди бўлса, уй эгаси ижара тўлови учун чегирма қилиб беришига умид қилиб ўтирибди.\n—Биласизми, мен одамларга ҳозирги кунларда патентга тўлов қилмасликни маслаҳат қилган бўлардим. Биз ишсиз ўтирганимиз учун пулларимизни қайтариб беришмайди, лекин егулик ололмай очдан ўлиб кетишингиз мумкин. Иш йўқлигида пулларни овқатга сарфлаган яхши, кейин нима бўлишига Худо пошшо! – дейди юрист Азамат.\nМигрантлар самоизоляцияда нималар билан шуғулланишмоқда, деган саволга у “вақтни Instagram ва YouTube каналида ўтказишмоқда”, деб жавоб берди.\nРоссияда ишлаётган меҳнат мигрантлари жуда ҳам мураккаб вазиятга тушиб қолдилар. Россия фуқароларидан фарқли ўлароқ, уларга иш ҳақининг сақланиб қолишига ҳеч ким кафолат бермайди. Аксинча, уларни бирорта ҳам компенсациясиз ёппасига ишдан бўшатмоқдалар. Ҳолбуки, 2018 йилнинг ўзида мигрантлар Москва бюджетининг ўзига 17 миллиард рубль даромад келтиришган. Бу миқдордаги пулни Москва мэри Собяниннинг ўзи ҳам “улкан” деб атаган. Ҳозирги пайтда юзлаб чет эллик фуқаролар даромад манбаларидан айрилиб қолдилар, бироқ ҳар ой 5350 рублдан патентга пул тўлашга мажбурлар. Иш берувчилар ва ижарага жой берувчилар имкон қадар мигрантларнинг аҳволига тушуниб, уларга енгилликлар беряптилар. Ҳукумат ҳам худди шундай йўл тутган ҳолда пандемия даври давомида патент тўловларини бекор қилса бўлмайдими?\nУшбу мақола матни тайёрланаётган пайтда биринчи қаҳрамонимиз Муҳаммад ўзига иш топишга эришди – энди у жадвал бўйича икки кун оралатиб икки кун давомида овқат етказиб беришга буюртма қабул қиляпти.


Африкада аҳолини коронавирусга қарши эмлаш ўрнига сув сепиб, пул талаб қилишмоқда\nКениядаги шифокорлар маҳаллий аҳолига коронавирусга қарши эмлаш ўрнига сув сепиб, бунинг учун пул талаб қилишди. Бу ҳақда Vice нашри хабар бермоқда.\nАниқлик киритилишича, Африка мамлакати аҳолиси AstraZeneca вакцинаси билан бепул эмланиш ҳуқуқига эга. Эмлашлар ҳукумат томонидан аккредитациядан ўтган махсус тиббиёт марказларида ўтказилади. Аммо, дори танқислиги фонида баъзи шифокорлар кенияликларга пулга эмлашни таклиф қила бошладилар, кейин эса унинг ўрнига сув қуйишди.\nСоғлиқни сақлаш вазири фуқароларни эмлаш учун пул тўламасликка ва бепул дори воситасини кутишга чақирди. Расмийнинг сўзларига кўра, расмийлар аллақачон бундай фирибгарлик ҳолатларини текширишни бошлаган ва жиноий иш қўзғаган.\nКиритилди: 18:16 09.06.2021. Ўқилди: 1314 марта. Фикрлар сони: 0 та.


Раҳбарга ёқишниниг усуллари — Dilkashradio.com\nАссалому алайкум. Ҳаммамиз ҳам ишлаган жойимизда томир отиб, ўсишни истаймиз. Бироқ ишхона бу рақиблар майдонига ўхшайди. Ҳамма бир-биридан яхшироқ эканини кўз-кўз қилишни ҳоҳлайди. Агар хўжайинингиз расво одам бўлмаса, унинг ҳайрихоҳлигига эришишнинг кўплаб усуллари мавжуд. Ёқимли одам бўлинг. Биз сизнинг жуда яхши одамлигингизга, ҳамма ҳамкасбларингиз сизни яхши кўришига шубҳа қилмаймиз. Бироқ атрофингиздагилар, жумладан, хўжайинингиз учун янада ёқимли бўлишингизнинг қатор усуллари бор. Ҳунук сўзлардан, қўпол ҳаракатлардан ва бошқа хатолардан халос бўлинг. Лаганбардорга айланишга ҳожат йўқ. Уларни ҳеч ким ёқтирмайди. Шунчаки салбийдан кўра кўпроқ ижобий ишоралар беринг. Сизнинг ўрнингизни ҳеч ким босолмасин. Бундай гапни кўп эшитгандирсиз: агар сизсиз иш тўхтаб қолса, демак, сиз бошқалардан кўра мансаб пиллапоясидан кўтарилиш, мукофот ва бошқа катта ютуқларга яқинроқдасиз.\nЎйлаб кўринг: сиз ўрнини ҳеч ким босолмайдиган ходиммисиз? Агар ундай бўлмасангиз, шу томонга ҳаракат қилишнинг айни пайти. Энг муҳим лойиҳалар устида ишланг, сизни бошқалардан ажратиб турадиган ишларни ўрганинг. Қўшимча малака ҳеч кимга зарар қилмайди. Хўжайин учун муҳим нарса сиз учун ҳам муҳим. Раҳбарингиз учун муҳим ҳамма нарсани ўзингиз учун ҳам муҳим, деб билинг. У билан иш ҳақида суҳбатлашинг, фикрини билинг, иш билан боғлиқ қизиқишларингиз мослигини билдиринг. Улар бир хил бўлиши керак эмас, бироқ раҳбарият учун муҳим ишларни ва уларни қандай амалга оширишни билишингизга ишонч ҳосил қилинг. Уни хабардор қилиб туринг. Раҳбарингизга гоҳ-гоҳида кўриниб, бўлаётган ишлардан бохабар қилиб турмаслигингиз ёқмаслиги турган гап. Балки, унга қилинган ишлар ҳақида мунтазам равишда ҳисобот ҳам тақдим этиш керакдир. Бу қанчалик самарадорлигингизни кўрсатиш учун ҳам муҳим.\nМуаммони раҳбар ҳал қилмасидан аввал ҳал қилинг. Ҳеч ким мукаммал эмас, раҳбариятингиз ҳам буни тушунса керак. Аммо муаммони хўжайинингиз ҳал қилмагунча ҳал қилолсангиз, унинг кўзига анча яхшироқ кўринасиз. Бунга эришишнинг энг яхши йўли — иш журнали тутиб, ҳамма ишларингизни ёзиб бориш. Шундан сўнг ўзингизни раҳбарият назари билан баҳоланг. Салгина омад бўлса, муаммони юқоридагилардан аввалроқ кўриб, ҳал қилишингиз мумкин. Хатоларингиз учун узр сўрашга тайёр туринг. Ҳамма адашади, сиз ҳам истисно эмассиз. Агар шундай бўлган бўлса, узр сўрашга тайёр туринг. “Мен ноҳақ эдим.” “Айбдорман.” Буларнинг бари нотўғри узр сўрашга мисолдир. Бундай вазиятда сиз ўзингизни биринчи ўринга қўясиз. Эътиборни хатоингиз туфайли зарар кўрган суҳбатдошга қаратиш тўғрироқ бўлади. Ўзингизга “Ким билан гаплашяпман, у мендан нимани эшитмоқчи?” деб савол беринг.\nШу саволга жавоб бериб, узрни қандай сўраш кераклигини тушунасиз. Ҳурмат қозонинг. Агар сиз ўзингизни ҳурмат қилиб, ранжитишларига йўл қўймасангиз, раҳбарият ҳам худди шундай қилади. Ўзингизни банд кўрсатиш санъатини эгалланг. Баъзан олдинда бўлиш учун озгина айёрлик ишлатишга ҳам тўғри келади. Шу боис ўзингизни банд қилиб кўрсатишни билишингиз керак. Тўғри муносабатда бўлинг. Агар хўжайинингиз расво одам бўлмаса, тўғри гапдан хурсанд бўлади. Аммо сиздан камчиликларни сўраганда, ҳамма шикоятларингизни тўкиб солишга уринманг. Хўжайинга айнан нима кераклигини аниқланг. Ишни 100% бажаринг. Хўжайинингизни ёмон кўрсангиз ҳам. Энг асосийси, шахсий ҳаётингизга суқилишига йўл қўйманг! Ишни уйга олиб келманг, атрофдаги одамлардан ишдаги аламингизни олманг. Яхшиси, вазиятни қандай яхшилаш мумкинлигини ўйланг.


“Ўзбекнефтгаз”: Ходимлар учун Бухоро, Самарқанд ва Хива бўйлаб сайёҳатлар ташкил этилди. | Ўзбекистон энергетика, нефт-газ ва геология ходимлари касаба уюшмаси Республика Кенгаши\n“Ўзбекнефтгаз” АЖ Бошқаруви раиси Меҳриддин Абдуллаевнинг ташаббуси билан “Ўзбекистон бўйлаб саёҳат қил!” шиори остида Жамиятнинг Бирлашган касаба уюшма қўмитаси томонидан юртимизнинг тарихий шаҳарлари бўлмиш Бухоро, Самарқанд ва Хиванинг диққатга сазовор бўлган жойларига сайёҳатлар уюштирилди.\nХусусан, 310 нафар ходим кўҳна ва навқирон Самарқанд шаҳрига зиёратга олиб борилди. Саёҳат давомида ишчи-ходимлар муқаддас қадамжоларда бўлишди.\n180 нафар ходим учун Бухоро шаҳрига саёҳатлар уюштирилди. Сайёҳат дастурига кўра, ходимлар Арк қўрғони, Лабиховуз ансамбли, Исмоил Самоний мақбараси ва бутун дунё мусулмонлари учун табаррук масканлардан ҳисобланган Етти пир – Абдухолиқ Ғиждувоний, Муҳаммад Ориф Ревгарий, Маҳмуд Анжир Фағнавий, Хожа Али Ромитаний, Муҳаммад Бобойи Самосий, Саййид Амир Кулол ва Баҳоуддин Нақшбанд меъморий мажмуаларига зиёрат қилишди.\nНавбатдаги сайёҳат дунё жамоатчилиги томонидан “очиқ ҳаво остидаги музей”, дея эътироф этиладиган Хивага бўлди. Ушбу шаҳарга 9-10 октябрь кунлари “Ўзбекнефтгаз” АЖ Марказий аппаратида фаолият юритадиган 105 нафар ходим юборилди.\nМаълумки, Ўзбекистоннинг бу ҳудуди ҳам ЮНЕСКОнинг Бутунжаҳон мероси рўйхатига киритилган. Хивага саёҳат дастурига кўра, ходимлар XVIII-XIX асрларга мансуб, Ичан қалъада бўлишди. Шунингдек, Саид Аллауддин мақбараси , Калта минор, Муҳаммад Аминхон мадрасасини экскурсия қилишди.\nСайёҳатчилар Хоразмнинг анъанавий «Ҳалпа» лапарлари ва анъанавий рақсларини тинглаб, томоша қилиш имконига ҳам эга бўлишди.\nСайёҳатнинг иккинчи куни XIII-XIX асрларга мансуб бўлган “Алла-Кули-Хона” мажмуаси, XVII- XIX асрда барпо этилган “Пахлавон Маҳмуд” мақбараси, XIX асрлардан ёдгорлик бўлган “Тош-Ховли” саройи, “Кун-Арк” қалъаси, 1908-1910 йилларда қурилган Хўжа-Ислом минораси ва масжиди, “Палвон-Дарвоза” дарвозахонасини томоша қилишди. Саёҳатчилар Хива шаҳридан ушбу ҳудуддаги қадимий обидалар, тарихий музейлар ҳамда маҳаллий аҳолининг урф-одатлари, халқ ижодиёти ва ўзига хос миллий анъаналари билан яқиндан танишиб, она Ватан ҳақидаги билимларини мустаҳкамлаб қайтишди.\nТошкент вилояти Бўстонлиқ туманида жойлашган “Зангори олов” болалар соғломлаштириш оромгохида дам олувчи болажонлар учун турли…


Бисмиллаҳир роҳманир роҳийм! Аслида она боласини тўлиқ икки йил эмизиши керак. Мана шуниси энг афзалидир. Аммо ҳомиладор ҳолда болани эмизиш бола ёки онага зарар келтирса, икки йилдан аввалроқ уни сутдан ажратиш ҳолатга қараб мустаҳаб ёки вожиб бўлиши мумкин.\nБу борада бирон қайтариқ йўқ. Балки Набий соллаллоҳу алайҳи ва саллам аёлларни ҳомиладор ҳолда бола эмизишдан қайтармоқчи бўлиб, бу ишни қилмаганлари ҳақида ривоят бор.\nعَنْ جُدَامَةَ بِنْتِ وَهْبٍ الأَسَدِيَّةِ أَنَّهَا سَمِعَتْ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ: لَقَدْ هَمَمْتُ أَنْ أَنْهَى عَنْ الْغِيلَةِ حَتَّى ذَكَرْتُ أَنَّ الرُّومَ وَفَارِسَ يَصْنَعُونَ ذَلِكَ فَلاَ يَضُرُّ أَوْلاَدَهُمْ. رَوَاهُ مُسْلِمٌ وَأَبُو دَاوُدَ وَالتِّرْمِذِيُّ وَمَالِكٌ وَالنَّسَائِيُّ وَالدَّارِمِيُّ وَأَحْمَدُ.\nЖудома бинти Ваҳб ал-Асадийядан ривоят қилинади: “Мен Расулуллоҳ соллаллоҳу алайҳи ва саллам: “Мен ғийладан қайтаришни ният қилгандим. Аммо румликлар ва форслар бу ишни қилишлари болаларига зарар етказмаслигини эслаб (бундай қилмадим)”, деганларини эшитганман” (Муслим, Абу Довуд, Термизий, Молик, Насоий, Доримий ва Аҳмад ривояти).\nУламолар ривоятдаги “ғийла” сўзини икки хил изоҳлашган:\nРасулуллоҳ соллаллоҳу алайҳи ва саллам ҳомиладор аёлнинг эмизиши болага зарар қилишидан хавотир қилиб, умматларини бу ишдан қайтармоқчи бўлганлар. Аммо румликлар ва форслар шундай қилсалар ҳам болаларига зиён етмаётганини мулоҳаза қилиб, ундан қайтармаганлар. Бундан келиб чиқадики, эркак эмизикли хотини билан жинсий алоқа қилиши, аёл эса эмизикли боласи бўла туриб яна ҳомиладор бўлиб қолса, боласини эмизишда давом этиши мумкин.\nБу масаланинг шаръий ҳукмидир. Аммо ҳомиладор ҳолда бола эмизишнинг тиббий жиҳатини мусулмон, ишончли ва малакали табиба билан маслаҳатлашиб, ҳал қилиш керак. Балки бу ҳолат эмизикли болага ёки онанинг ўзига зарар қилиши мумкин. Зеро, табиблар бу вақтда болани эмизиш касаллик келтириб чиқаришини таъкидлашган. Ҳар кимнинг ҳолати ҳар хил бўлади. Шу сабаб бу борада шифокорлар билан маслаҳатлашинг. Бундай ҳолатда эр-хотин ўзаро келишиб, она ва боланинг саломатлиги учун энг қулай ва фойдали йўлни танлашлари керак.


496 Ўқиш режими + -\nГўзал ва намунали боғланиш\nМуваффақиятли мураббий болалари билан ижобий муомалани маҳорат билан бажаради. Унинг маҳорати фикрий суҳбатда ва меҳр-муҳаббатда қалбан яқин бўлишда кўринади. У болалар билан ўйнайди, ҳикоялар айтиб беради. Уларга жуда синчковлик билан қулоқ солади. Уларга қандоқ суҳбатлашишни ўргатади ва уларнинг саволларига жуда катта эътибор билан жавоб беради. Мураббий болани ўзига улфат тутади. Кейин бола унга дўст бўлади.\nҲақиқий мураббий болалар билан бирга бўлишдан роҳатланади. Энди у улар билан суҳбатлашишдан зерикмайди. Ва уларга ақллари даражасида муомала қилади.\nҲақиқий мураббий болаларининг нимани хоҳлашларини билади. Уларни чанқоқларини доимий равишда қондириб туради. Мураббий фикрини, ҳис-туйғуларини болаларга қандоқ етказишни ҳам билади. Уларнинг фикрларини, ҳис-туйғуларини ҳам билади. Улардан содир бўлаётган сўз ёки ишни доимо яхшиликка йўяди.\nМуваффақиятли мураббийнинг сифатларидан бири интизомли шахс сифатида кўринади. У ўзининг хатти-ҳаракатларини мунтазам равишда бошқара олади. Ғазаби келганда ўзини боса олади, ўзига ишонади. Доимо оилада ўз бурчини тўлалигича адо эта олади.\nҚаттиқ асабийлашишдан ва зулмкорликдан, тажовузкор, қўпол-қўрс бўлишдан сақланади, сигарет ва шунга ўхшаш зарарли нарсалардан узоқда бўлади. Доимо оғир-босиқ бўлиш билан бирга, етук муомалали шахс бўлишга ҳаракат қилади. Атрофидагилар ундан яхши муомала ва меҳр-муҳаббат кўрадилар.\nТарбия фанида моҳир санъаткор\nАйтилаётган ўнта сифатларнинг энг охиргиси мураббийнинг тарбия фанида моҳир санъаткор бўлишидир. Яхши ишга мукофот, ёмон ишга жазо беришни меъёрига етказади. Уларга ўзини қандоқ тутишни, бошқалар билан қандоқ муомала қилишни ўргатади.\nҚиссалар орқали қандай тарбия қилишни, ўйнаганда қандай тарбия қилишни, қаттиққўллик билан юмшоқлик ўртасида қандай туришни билади, ўта ҳукм ўтказиш ёки бўш қўйиш ўртасида туради. Агар бирор-бир ёмон иш сабабли жазоламоқчи бўлса, қандай жазолашни яхши билади. Агар бирор яхши иш учун мукофотламоқчи бўлса, қандай мукофотлашни яхши билади. Ва яна боланинг ўсиш жараёнида ақлан, жисмонан, виждонан, хулқан ва динан ўзгаришини яхши билади. Доимо тарбия фанидаги буюк шахсни кашф қилишни яхши билади. Унинг иқтидорини ҳам яхши билади. Уни қачон қандоқ хурсанд қилишни ҳам билади.\n3- фасл тугади\nМураббийнинг раҳим ва мурувват сифатлари\n01:56 / 29.11.2016 1796\nТашна кўнгилларга мурожаат...\nЭй аёл, эй нозик хилқат.. Ушбу муборак кечаларни йиғлаб ўтказяпсан. Ҳар гал тонггача ёстиғинг ҳўл бўлади. Сабаби сен бевасан Эринг вафот этиб кетган. Ундан сенга давоми...\n18:56 / 27.12.2016 1379\nКанаданинг Эдмон шаҳри Ички Ишлар Бошқармаси АҚШлик мусулмон аёлга полиция офицери лавозимини таклиф қилди. Сабаби, ўзи туғилиб ўсган АҚШнинг Огайо штатида давоми...\n02:16 / 06.02.2017 3196\n03:45 / 12.02.2017 6178


Сомерсет Моэм. Ижод алангаси\nHome icon Бош саҳифа»Жаҳон адабиёти»Сомерсет Моэм. Ижод алангаси\nМиссис Форестернинг “Ахиллес ҳайкали” номли илк детектив асари чоп этилганда у 57 ёшни қоралаган, бир қатор асарлари билан кўзга кўриниб қолганди. Авваллари унинг ўзига хос истеъдоди ўқувчилар назарига тушмаган, бу эса унинг китоблари сотилмаслиги сабабли эди. Лекин танқидчилар Форестернинг янги асарини мақтаб кўкларга кўтаришди.\nИжод билан бирга бу аёл сиёсатда ҳам кучини синаш ва ҳатто парламентга чиқиш фикридан ҳам ҳоли эмасди. У ҳар шанба кунги зиёфатида кўпчилик қатнашишини истарди. Базмларга фақат бир киши, яъни эри Алберт Форестернинг хуши бўлмасди, холос. Кўпчилик уни зиқналиги боис зиёфатларга иштиёқи йўқ деб ҳисобларди. Форестер хонимнинг унга қандай турмушга чиққани ҳам жумбоқ эди. Албертнинг марка йиғишга мойиллишни сезган таниш-билишлар унга “Филателист” деб лақаб қўйишганди. Алберт каттагина бойликка эга бизнесмен эди. Ўзи ғамгин, маъюс юрса-да, гоҳо ҳуда-беҳуда сўзлаб қолар, эгнидан оҳори тўкилган кийимлар тушмасди. Бироқ хотини бунга мутлақо эътибор бермас, аксинча унга меҳрибон, ўрни келганда эрини менсимаганларни изза қиларди. Миссис Форестернинг ҳаётини тубдан ўзгаргирган воқеа йил охиридаги зиёфатда содир бўлди. Ўша куни стол атрофида бу аёл барчани оғзига қаратган эди, бутун вужуди билан тинглаётган меҳмонлар фақатгана савол бериш мавруди келгандагана нотиқнинг сўзини бўлишарди. Зиёфат қизигандан қизиб борарди. Кутилмаганда шовқин-сурон кўтарилди.\n— Нима бўлди, Картер? — деб сўради миссис Форестер оқсоч аёлдан. — Уй қулаб тушмадими мабодо?\n— Кечирасиз, хоним, янги ошпаз жомадони билан кираётиб қоқилиб кетди.\n— Янга ошпаз деганинг нимаси?\n— Миссис Булфинч бугун ишга чиққани йўқ.\n— Жаноб Форестернинг хабари борми? — сўради хоним гўёки бу ишга эри масъулият билан қараши лозимдек.\n— Жаноб Форестер чиқиб кетганлар. Мана бу хатни етказишимни айтди, — дея букланган қоғозни узатди оқсоч.\nХат мазмуни миссис Форестер кайфиятини аста-секинлик билан ўзгартира бошлади. Унинг юз ифодасидан Албертдан бутунлай ажралганлигани уқиб олиш мушкул эмасди.\nФорестер хоним ўқиб бўлгач, хатни ғижимлаганча йиғлаб юборди:\n— Қандай ноҳақлик! Қандай даҳшат!\n— Нима бўлди? Тинчликми? — сўради ҳамкасби жаноб Симмонс.\n— Олиб ўқинг, — деди хоним ғижимланган қоғозни узатаркан.\nЖаноб Симмонс кўзойнагани тақиб ўқишга киришди: “Азизим, миссис Булфинч ишини ўзгартирганлиги ва усиз ёлғиз қололмаслигим боис бирга кетишга қарор қилдим. Бундай ҳаётдан сабр-косам тўлган. Миссис Булфинчни никоҳ қизиқтирмайди, ажрашишни истасанг, қайтадан оила қилишга қарши эмас. Унинг жойига янги ошпаз ёлладим. У билан тил топишасан деган умиддаман. Биз Кенингтон-роуддаги 41-уйдамиз.\nУзоқ давом этган сукунатни жавоб Симмонс бузди:\n— Бу нима қилиқ?\n— Бу қандай хўрлик! Чидаёлмайман, — бақирди Форестер хоним қўллари билан юзини яширганча. Вазиятни тушуниб турган жаноб Симмонс вазминлик билан насиҳат қилди:\n— Агар осуда ҳаётни маъқул кўрсангиз, унинг олдига боришдан ўзга чорангиз йўқ.\n— Уни деб мен ошпаз билан уриша олмайман, ахир, — жаҳл билан гапирди Форестер хоним.\n— Аслзода аёллари сизга зиён етказмайди. Бироқ бундай аёллар адойи тамом қшиди сизни, — тушунтиришга ҳаракат қилди Симмонс.\n— Бугунги ишни эртага қўймасдан боришингиз керак, — қўллаб қувватлади меҳмонлардан бири.\n— Хўш, бир қарорга келдингизми?\nМиссис Форестер бироз ўйланиб турди, қўллари мушт бўлиб тугилди, сўнгра жавоб берди:\n— Хону монимдан кечаманми, обрўсиз бўламанми, барибир, унинг олдига бормасдан қўймайман.\nМиссис Форестер эртасига йўлга чиққанида кун чошгоҳдан ошганди. Жаноб Симмонснинг саъй-ҳаракати зое кетмади, у тез фурсатда манзилни топиб берди. Қўнғироқ чалингандан сўнг пешвоз чиққан аёлни у таниган эди.\n— Салом, Булфинч. Аҳволларингиз тузукми? — ҳол-аҳвол сўради ўзини бардам ва мардона тутган миссис Форестер. — Хўжайинингиз уйдами?\nБекасини кўриб, гаранг аҳволда туриб қолган Булфинч саломлашгандан кейингина ўзига келиб, меҳмонни ичкарига таклиф қилди:\n— Келинг, хоним, кираверинг... Алберт, миссис Форестер келдилар, — хабар берди у кенг хонага бош суқиб Форестер хоним уйга кирганда Алберт камин олдида, курсида газета ўқиш билан банд эди.\n— Аҳволлар қандай, азизим, — сўрашди у эски қадрдонларча газетани четта ирғитиб.\n— Афт-ангорингдан чакки эмас, — кўзини узмай хулоса чиқарди жаноб Форестер жавобни ҳам кутмасдан.\n— Марҳамат ўтиринг, хоним. — жой кўрсатди Булфинч.\n— Мен холи гаплашсак дегандим, Алберт, — дея мақсадини баён қилди меҳмон.\n— Бунинг иложи йўқ, — деди Алберт бош чайқаб.\n— Начора, унда шундай гаплашаверамиз,. — розилик билдирди миссис Форестер.\n— Хўш, азизим, қулоғим сенда.\nФорестер хоним вазминлик билан гап бошлади:\n— Алберт, бу одатдаги ҳазилларингдан бири бўлса керак. Уйга қайтсанг дегандим.\n— Вақтни бекорга сарфлаяпсан. Мени энди ҳеч нарса сен билан яшашга мажбур қила олмайди.\n— Мен билан бахтли эмасмидинг? — сўради миссис Форестер юраги қалқиб.\n— 33 йил дурустгина яшадик. Маълум маънода сен ўзингга хос эдинг, аммо менга эмас, Сен ижодкорсан, мен эса йўқ.\n— Лекин мен ҳар доим иш билан овунмаганман, сени ҳам қизиқтиришга ҳаракат қилганман. Бир зум ҳам эътиборимдан четда қолмагансан.\n— Тўғри. Ҳаётимнинг бир текислигига балки ўзим айбдорман. Бироқ бундай ҳаёт, умуман барчаси жонимга теккан. Мени бир нарса қизиқтиради. Шу меҳмонларингнинг еб-ичишдан бўлак қўлларидан бирор иш келармикан?\n— Бу нима деганинг, Алберт? — суҳбатга аралашди Булфинч.\n— Булфинч ишдан бўшашимни илтимос қилаяпти, давом этди Алберт авзойини бузмай. — Ҳамкасбларим билан маслаҳатлашдим. Ҳал қиламиз дейишди. Даромадим 900 паунд бўлса, учаламизга йилига 300 паунддан тушади, — дея ҳисоб-китоб қилди у.\n— Бу пулга қанда яшаб бўлади? — сўради лаблари титраган миссис Форестер.\n— Сенинг қаламинг бор, — эслатди Форестер мулойимлик билан.\n— Китобларим даромад келтирмаётгани аён-ку сенга, — қошларини чимирди аёл.\n— Детектив ҳикоялар яратиб кўринг-чи, — таклиф киритди ошпаз аёл тўсатдан. Форестер хоним бехосдан айтилган гапни кулгига олди ва хитоб билан деди:\n— Менми? Бу ақлга сиғмайди. Бундай ҳикоялар билан одамлар талабини қондириб бўларканми? Ўзи детективга қарамаган инсонман.\n— Ёмон фикрмас, — тасдиқлади Алберт.\n— Детективлар жону-дилим. Кутубхонада тунги кўйлакда ҳушдан кетган аёл ҳақидаги сюжетни ўқисам ҳикояни қандай тугатганимни сезмай қоламан, — энтикиб гапирди Булфинч хоним вужудида ажиб бир енгиллик ҳис этиб.\n— Мен эса Хайд-паркда тилло соатли жентельманнинг ўлик ётишини афзал кўраман. Бундай воқеа жиддий эътибор уйғотади, — деди Алберт қизишиб.\n— У муҳим сирни билган. Қотиллар унга оғзидан гулламаслик шарти билан омон қолдиришни ваъда берганлар.\n— У душманларидан қочишга улгурмаган, — лўнда қилиб якун ясади Форестер хоним.\n— Сен яхшигина детективлар яратишинг мумкин, далда берди Алберт уни ижодга чорлаб. — Қўлимдан ўтмаган детективлар бўлмаса керак.\n— Сенинг-а? — кўзлари чақнаб, ҳайратда сўради Форестер хоним.\n— Мана шу нарса миссис Булфинч билан иккимизни боғлади. Ўқиб бўлган китобларни унга бермадим. Бир-бирига ўхшашларини тополмайсан. Солиштирсанг, ўзига хос бўлган фазилатни топасан, — паст, осуда товушда гапирди жаноб Форестер.\n— Орамиздаги тафовутни энди англадим, — деди миссис Форестер овози қалтираб ва изтироб билан бош чайқаб. — 30 йилдан буён адабиётдан паноҳ излаган экансан-да.\n— Тўғри англабсан. Детектив ҳақида ўйлаб кўр.\nБулфинч хоним меҳмонни кузатаркан, ундан таксида кетиш-кетмаслигини сўради.\n— Трамвайга чиқаман, — жавоб берди хоним.\n— Миссис Форестер, сиз жанобдан ҳавотирланманг. Рўзғорни бинойидай эплайман. Ўзингиз биласиз, ойдай ошпазман...\nМиссис Форестер оғиз очишга чоғланганда, бекатга трамвай келиб тўхтади ва у чиқиб олди.\nВақтни сўраш учун у ёнига ўгирилди-ю, тилло соатли, салобатли кишига кўзи тушди. Бу Хайд-паркда ўлиб ётган, Алберт тасвирлаган киши эди. У кондуктордан тўхташни илтимос қилди ва тушиб, кичик, қоронғу кўчага кириб кетди. Нима учун? Хайд-паркда тушиш фикри Форестер хонимнинг миясига яшиндек бир куч билан урилди. У Ахиллес ҳайкалидан бироз ўтгач, тўхтади, ҳайкалга разм солди.\nЮраги ҳаддан зиёд тез урарди.\nЭдгар Аллан По детективлари мана шу тариқа дунёга келгандир.\nУйга келгач, залдаги бир неча шляпаларга кўзи тушди. Ҳамма жамулжам эди. Хоним кўксини тўлдириб нафас олди ва меҳмонхонага аста кирди.\n— Анча куттирганим учун узр. Чой ичдиларингизми?\n— Биздан ташвишланманг.\n— Мен муҳим бир янгилик айтмоқчиман. Энди детектив ҳикоялар ёзишга киришмоқчиман.\nМеҳмонлар бу гапдан ҳангу-манг бўлиб қолишди.\n— Детективни адабиёт чўққисига кўтараман. Илк ҳикоямни “Ахиллес ҳайкали” деб номлайман.\n— Алберт нима бўлди?\n— Уми? У бутунлай ёдимдан кўтарилибди.\n— Уни кўрдингизми?\n— Келинглар, Албертни ўз ҳолига қуяйлик. Ҳозир уни ўйлайдиган вақт эмас. Мен детектив ҳикоя ёзмоқчиман, — такрорлади баланд руҳда яна Форестер хоним.\n— Сиз жудаям ажойиб аёлсиз! — мақташди меҳмонлар унинг соз кайфиятидан мамнун бўлиб.\nИнглиз тилидан Ҳулкар Муҳаммедова таржимаси.\n«Ёшлик» журнали, 2001 йил, 5-6-сон


Кенгаш раиси ҳисобот берди — Кыргыз Республикасынын Маданият, маалымат жана туризм министрлигинин алдындагы Маалымат жана массалык коммуникациялар департаменти\nКенгаш раиси ҳисобот берди\nот · 07.11.2016\n2 ноябрь куни “Кок-Арт” ахборот агентлигида Жалал-Абад шаҳар кенгашининг раиси Эрнис Ормоков оммавий ахборот воситалари учун матбуот анжумани ўтказиб, шаҳар кенгаши фаолиятининг тўрт йиллик ҳисоботини берди.\n№46 , 07.11.2016-й.\nКенгаш раисига кўра, ўтган тўрт йил мобайнида шаҳарда мислсиз ўзгаришлар бўлиб, ободонлаштириш, қурилиш ва капитал таъмирлаш ишлари авж олдирилди. Шаҳар ичидаги йўллар кенгайтирилиб, канализация, газ ва сув қувурлари янгиланди. Бундан ташқари шаҳар бюджетининг очиқлиги таъминланиб, 305 миллион сомдан 325 миллион сомга етказилди. Шу билан бирга, шаҳар инфраструктурасини яхшилаш бўйича халқ тингловлари ўтказилди. Маслаҳатли тўй тарқамас, деганларидай шаҳар аҳолисининг талаб ва таклифлари бўйича иш олиб борилаётгани сабабли шаҳарда бўлаётган ўзгаришлар ва янгиланишлар бўйича аҳоли ўртасида ҳеч қандай норозилик йўқ. Шаҳар бюджетини тўлдиришда, айниқса, корхона ва ташкилотлардан ташқари хусусий тадбиркорларнинг улушлари салмоқли бўляпти. Шу сабабли тадбиркорликка кенг йўл берилган.\nШаҳар кенгаши раиси матбуот анжуманида, шунингдек, шаҳарликларга янги кўпқаватли турар жойлар қуриш учун яқин орада хорижлик инвесторлар келишини маълум қилди. Ҳозир қурилажак уй-жойлар учун майдон ажратиш масаласи қараляпти.\nМатбуот анжумани сўнгида шаҳар кенгашининг раиси журналистларни қизиқтирган бошқа кўплаб саволларга жавоб берди.\nАмерикаликлар ва европаликлар фашизм устидан қозонилган ғалабага СССР ҳал қилувчи ҳисса қўшганини билишмайди\nҚон билан кирган жон билан чиқади


Рамазонда хайрия тадбирлари Жидда шаҳридаги ёшлар учун катта тажриба бўлмоқда\n12:20 / 22 апрель 365 pdf Ўқиш режими + -\nСаудия Aрабистонидаги Жидда шаҳрида кичик бир гуруҳ бундан беш йил аввал камбағал ва муҳтожларни озиқ-овқат билан таъминлаш учун ташаббус кўрсатган эдилар.\nТўлиқ кўнгилли ёшлардан ташкил топган жамоалар билан «Live to Give» хайрия ташкилоти Рамазон ойида кунига ўртача 25000 та овқат тарқатишни мақсад қилган.\nБу йил шаҳар бўйлаб етказиб бериш Жидданинг 35 та тумани учун озиқ-овқат маҳсулотлари, асосий уй-рўзғор буюмлари, кийим-кечак ва болалар учун Рамазон ҳайит совғаларини ўз ичига олади.\n«Биз коронавирус туфайли бу йил овқат тарқатадиган бир неча гуруҳлардан бири бўлганимиз учун жуда банд бўлдик», дейди лойиҳа асосчиси ва координатори Вид Энани. — Биз кўнгиллилар жамоасини, тарқатиш доирасини ва қутилар сонини кенгайтиришимиз керак эди. Бу хайрияни режалаштириш Рамазон ойидан икки ҳафта олдин бошланган. Ҳар куни соат 16:00 да барча кўнгиллилар транспорт воситаларига овқат ва қутиларни юклаш учун йиғилишади. Сўнгра улар тўрт жамоага бўлиниб, ифтордан олдин кўрсатилган манзилларга жўнаб кетишади. Хайрияни бошлаганимизда кўмак беришга тайёр бўлган шунча кўнгиллилар борлигини кутмаган эдик. Бундан жуда хурсандмиз.\nИсмини ошкора этмаган саудиялик супермаркет эгаси уларни рағбатлантирган ва гуруҳга 40 минг Саудия риали (10 666 доллар) миқдоридаги купонларни берди. Бу хайрия маҳаллаларда яшовчи камбағаллар учун озиқ-овқат саватларини янада кўпайтиришга кўмак берган.\n«Баъзи маҳаллаларда яшаш ҳолати нақадар ёмонлигини кўриб ҳайратга тушдик», дейди Энани хоним. — Биз 10 кишилик битта хонадандан иборат уйларга ташриф буюрдик. У ерда агар бир одам касал бўлиб қолса, қолган барчаси охир-оқибат касал бўлиб қолади.\nБир неча эсда қоларли воқеаларни эслаб, Энани хоним Ҳайит кунлари ҳақида сўзлаб берди: «Ҳайит байрамига совғалар тарқатаётганимизда болалар қувончдан сакраб тушаётганларини кўрганингизда эди. Уларни кимдир эслаганидан жуда хурсанд, кимдир ғамхўрлик қилар эди ва бу улар учун жуда катта аҳамиятга эга. Ушбу дақиқалар гуруҳни ҳар йили кўпроқ нарсаларга эришишга ундайди».\nКўнгилиллардан бири 18 ёшли Aбдулло: «Мен уларнинг ишларини ижтимоий тармоқларда кўрдим ва уларга қўшилишдан жуда хурсанд бўлдим», дейди. — Биз муҳтожларга жисмонан ёрдам берамиз ва уларнинг юзларида табассумни кўраяпмиз, айниқса ёш болаларда. Бу энг яхши туйғу деб ҳисоблайман.\nAбдулло ва унинг дўстлари баъзида ёш болалар билан футбол ўйнаш учун камбағал маҳаллаларда қолиб кетишади.\n«Бу жуда ҳам қизиқарли», дейди у.\nСаудия Aрабистонида яшовчи Буюк Британия фуқароси Лана Иқбол Рамазон ойида овқат ва сув тарқатиш учун кўчаларга чиққан ёш саудияликлардан илҳомланган.\n«Бу Рамазон ойида ва Саудия Aрабистонида яшашни яхши кўрадиган нарсаларимдан бири», дейди Лана ўз интервьюсида.\nТаржимон: Мунира Баҳодиржон қизи\nРамазон ойининг ўзига хосликлари (иккинчи мақола)\n10:32 / 23 апрель 326\nИфторлик ва саҳарлик қилмасдан рўзани улаб тутса бўладими?\n14:00 / 22 апрель 596\nЎзбекистон ҳожиларга хизмат кўрсатиш бўйича биринчи бешталикдан жой олди\nСаудия Арабистони Ҳаж вазирлиги томонидан Ўзбекистон ҳожиларга яратилган шартшароитлар бўйича Малайзия, Индонезия, Туркия сингари биринчи бешталик давлатлар давоми...\n782 13:00 / 31.07.2019\nБисмиллааҳир роҳмаанир роҳиймҚурбон ҳайити табригиАллоҳу акбар, Аллоҳу акбар, ла илаҳа иллаллоҳу валлоҳу акбар, Аллоҳу акбар, ва лиллаҳил ҳамд.Ўз ҳузурида энг давоми...\n6810 15:13 / 20.08.2018\nЛондонда ҳижоб фалсафаси билан танишув мавзуида махсус курс ташкил этилмоқда\nБуюк Британия пойтахти Лондонда ҳижоб фалсафаси билан танишув ва ғарб жамияти олдида турган масала билан боғлиқ муаммоларга ечим топиш мавзуида бир кунлик давоми...\n766 15:31 / 11.07.2019\nМуфтий Муҳаммад Тақий Усмоний «Дунёнинг энг нуфузли 500 мусулмон кишиси» рўйхатининг биринчи ўринида\nШайхул Ислом, муфтий Муҳаммад Тақий Усмоний ҳафизаҳуллоҳ 2020 йилдаги .Дунёнинг энг нуфузли 500 мусулмон кишиси, рўйхатининг биринчи ўринидан жой олди.Аллоҳ таоло давоми...\n1374 05:14 / 03.10.2019\n59262 11:58 / 10.10.2018\n72857 11:56 / 10.10.2018\n3421 14:48 / 30 март